title: Vilhelm III (Alankomaat)

text: Vilhelm III kuoli munuaissairauteen vuonna 1890. Hänen tyttärestä Vilhelmiinasta tuli kuningatar, koska Vilhelmin pojat olivat kuolleet ennen isäänsä.


title: Emiliano Moretti

text: Emiliano Moretti (s. 11. kesäkuuta 1981 Roomassa, Italiassa) on italialainen jalkapalloilija, joka edustaa Italian Serie A:ssa pelaavaa Genoaa. Hän on pelipaikaltaan puolustaja.


title: Emiliano Moretti

text: Moretti aloitti uransa roomalaisessa AS Cisco Romassa, josta hän siirtyi AC Fiorentinaan vuonna 2000. Fiorentinassa hän oli mukana voittamassa Italian cupia vuonna 2001. Kaudella 2001–2002 Moretti pelasi 27 liigaottelussa. Fiorentinan mennessä konkurssiin vuonna 2002, siirtyi Moretti Italian suurseuraan Juventukseen. Vuonna 2003 Moretti lainattiin Modenaan, auttamaan joukkuetta pysymään liigassa. Samana vuonna Parma hankki 185-senttisen puolustajan itselleen.


title: Emiliano Moretti

text: Moretti vietti lyhyen ajan lainalla Bolognassa, ennen kuin Parma joutui talousvaikeuksiin ja myi Morettin nykyiseen seuraansa Valenciaan.


title: Emiliano Moretti

text: Moretti kuului Italian alle 21-vuotiaiden maajoukkueeseen kun Italia voitti Euroopan mestaruuden vuonna 2004. Samana vuonna Moretti kuului myös olympiajoukkueeseen kun Italia voitti pronssia Ateenan kesäolympialaisissa.


title: Simon Davies

text: Simon Davies (s. 23. lokakuuta 1979 Haverfordwest, Wales) on walesilainen maajoukkuetason jalkapalloilija, joka edusti seuratasolla muun muassa Englannin Valioliigassa pelaavia Tottenhamia, Evertonia ja Fulhamia. Hän oli pelipaikaltaan keskikenttäpelaaja.


title: Simon Davies

text: 177-senttinen Davies aloitti uransa Peterborough Unitedissa vuonna 1997. 31. joulukuuta 1999 hän siirtyi 700 000 punnan siirtosummalla Tottenhamiiniin, jossa teki debyyttinsä 9. huhtikuuta 2000 ottelussa Liverpoolia vastaan. Vuodesta 2005 vuoteen 2006 Davies edusti Evertonia, josta siirtyi Fulhamiin.


title: Simon Davies

text: Walesin maajoukkuetta Davies edusti 58 kertaa ja teki pelaamissaan otteluissa kuusi maalia.


title: Randy Piper

text: Randy Piper (s. 1956, San Antonio, Texas) on yhdysvaltalainen kitaristi ja muusikko. Hän oli W.A.S.P.-yhtyeen kitaristi sen alkuaikoina 80-luvun alussa. Nykyään hän soittaa entisten W.A.S.P.-jäsenten Chris Holmesin ja Tony Richardsin kanssa perustamassaan Animal-yhtyeessä, jonka debyyttialbumi, "900 lb. Steam", julkaistiin vuonna 2003.


title: Alexander Ferdinand Luther

text: Alexander Ferdinand Luther () oli suomalainen eläintieteilijä ja Helsingin yliopiston professori. Hän oli aikansa merkittävimpiä värysmatojen tutkijoita ja toimi myös selkärankaisten eläinten vertailevan anatomian alalla.


title: Alexander Ferdinand Luther

text: Luther oli Helsingin yliopiston eläinmuseon amanuenssi 1900-1912 ja 1917-1918 eläinmuseon kustos. Yliopiston eläintieteen ylimääräisenä professorina hän toimi 1918-1946 ja samalla Tvärminnen eläintieteellisen aseman esimiehenä 1919-1953.


title: Alexander Ferdinand Luther

text: Uransa alkuaikoina Luther paneutui faunistiikkaan, tutki erityisesti Lohjanjärven eläimistöä ja julkaisi mm. Suomen nilviäisten levinneisyyttä koskevan kokonaisesityksen. Hän opiskeli Itävallassa 1902-1903 erikoistuen värysmatojen morfologiaan, ja julkaisi niiden systematiikkaa koskevan väitöskijrjatyön sekä useita muita tutkimuksia.


title: Alexander Ferdinand Luther

text: Sittemmin hän opiskeli Saksan Heidelbergissa 1905-1907 vertailevaa anatomiaa ja julkaisi haiden ja muiden rustokalojen leukalihaksistoa koskevia töitä ja myöhemmin tutkimuksia sammakkoeläinten anatomiasta. Hän tutki vielä Münchenissä ja Rostockissa anatomiaa ja kehitysfysiologiaa 1912-1914 mm. Hans Spemannin johdolla. Luther teki tutkimusmatkan Kaukoitään ja Ceylonille 1910.


title: Alexander Ferdinand Luther

text: Professorikautenaan Luther jatkoi perinpohjaista värysmatojen anatomian ja systematiikan tutkimusta, ja lopulta julkaisi Itä-Fennoskandian värysmatofaunaa koskevan kokonaisesityksen "Die Turbellarien Ostfennoskandiens" I-IV (1960-1963), jota Tor Karling täydensi viidennellä osalla. "Lutherin ansiosta Suomesta tuli yksi värysmatotutkimuksen johtavista maista ja erityisesti Tvärminnestä alan keskeinen tutkimuspaikka."


title: Alexander Ferdinand Luther

text: Alexander Luther oli baltiansaksalaista sukua. Hänen Suomeen muuttanut isänsä perusti Janakkalan Leppäkoskelle Rauhaniemen tiilitehtaan, ja Alexander Luther toimi myös sen toimitusjohtajana vuosikymmenten ajan.


title: Alexander Ferdinand Luther

text:
Lutherilla oli kuusi poikaa, joista vanhin oli kasvitieteen professori Hans Luther.
T. G. Karling, Alexander Luther // Luonnon tutkija 74. 1970.>


title: Intialainen elokuva

text: Intialainen elokuva on yleisnimitys kaikille Intian niemimaalla, nykyisen Intian alueella, tehdylle elokuville. Se jakaantuu edelleen useisiin alahaaroihin mm. kielien perusteella.


title: Intialainen elokuva

text: Intian elokuvateollisuus on tuotettujen elokuvien lukumäärällä mitattuna maailman suurin (877 pitkää elokuvaa ja 1177 lyhytelokuvaa vuonna 2003). Elokuvaliput Intiassa ovat hyvin halpoja, keskimääräinen hinta on noin 0,24 euroa. 73% kaikista Aasian-Tyynenmeren alueen elokuvalipuista ostetaan Intiassa (yhteisarvo arvioitu 3,6 miljardiksi euroksi). Intiassa on myös maailman suurin elokuvakaupunki, Ramoji Film City. Muita vastaavia ovat Intian elokuvapääkaupungin Mumbain elokuvakaupunki sekä Noida Film City, jossa majaansa pitää 50 satelliittikanavaa sekä kansainvälinen elokuvaoppilaitos Asian Academy of Film & Television. Elokuvateollisuutta pitää yllä suurelta osin maksava yleisö. "The Central Board of Film Certification of Indian" mukaan jokainen intialainen käy keskimäärin neljä kertaa vuodessa elokuvissa. Hiljattain intialainen elokuva on tullut tunnetummaksi myös muualla maailmassa, etenkin maissa joissa on intialaisperäistä väestöä.


title: Intialainen elokuva

text: Virallinen tilastointi jaottelee Intiassa tuotetut elokuvat niiden kielten mukaan. Tämä käytäntö heijastelee osavaltioiden uudelleenjärjestelyä kielirajojen mukaan 1952-1970. Vaikka myös historioitsijat käyttävät tätä järjestelmää , se ei välttämättä kerro elokuvan tai sen ohjaajan maantieteellisestä alkuperästä. Esimerkiksi bengaliohjaaja Mrinal Sen ohjasi elokuvia orijaksi (Orissan osavaltion kieli), teluguksi (Andhra Pradesh) ja hindiksi (mm. Uttar Pradesh, Bihar, Madhya Pradesh). Intiassa tuotetaan elokuvia noin kolmellakymmenellä eri kielellä. Suurimmilla kielillä (hindi, bengali, marathi, kannada, tamili, telugu ja malajalam) on kaikilla oma elokuvateollisuutensa.


title: Hämeen Vasemmistoliitto

text: Hämeen Vasemmistoliitto on yksi Vasemmistoliiton 15 piirijärjestöstä. Piiritoimisto sijaitsee Lahdessa. Aiemmin järjestö oli nimeltään Etelä-Hämeen Vasemmistoliitto.


title: Hämeen vihreät

text: Hämeen Vihreät on Vihreän liiton piirijärjestö, joka toimii Hämeen vaalipiirin 20 kunnassa. Järjestön puheenjohtaja on Riina Puusaari.


title: Keltainen kirjasto

text: Keltainen kirjasto on Tammen kirjasarja, jossa julkaistaan käännöskirjallisuutta. Ensimmäinen teos, Alan Patonin "Liian myöhään vesipääsky", ilmestyi vuonna 1954. Sarja sisältää yhteensä yli 400 kirjaa.


title: Keltainen kirjasto

text: Keltaisen kirjaston perusti Tammen vuonna 1982 eläkkeelle jäänyt toimitusjohtaja Jarl Hellemann. Teossarjassa on 30 Nobel-palkittua kirjailijaa, joista muutamien teoksia on ilmestynyt sarjassa jo vuosia ennen palkinnon myöntämistä.


title: Keltainen kirjasto

text: Sarjassa ilmestyy vuosittain 7–10 teosta. Kirjoista on tullut keräilykohteita, mikä on nostanut pienempinä painoksina ilmestyneiden teosten hintoja antikvaarisissa kirjakaupoissa. Uusia painoksia ilmestyy suosituista teoksista jatkuvasti, mutta keräilijät arvostavat juuri varhaisempia painoksia. Vuodesta 2009 alkaen sekä uudempia että vanhempia sarjan teoksia on julkaistu Keltaisina Pokkareina.


title: Keltainen kirjasto

text: Kirjasarjan alkaessa ilmestyä Suomessa elettiin sotien jälkeistä pula-aikaa. Kun tavaroista oli sotien jälkeisessä Suomessa pulaa, keskityttiin henkiseen kulttuuriin. Kirjojen painokset olivat suuria ja teoksia luettiin ahkerasti. Uusien kustantamoiden syntyä auttoi, ettei 1940 perustettu liikevaihtovero ulottunut aluksi kirjoihin. Kuin näin tapahtui 1940–50-lukujen taitteessa, monet kustantamot lopettivat toimintansa.


title: Keltainen kirjasto

text: Keltainen kirjasto on Suomen pitkäikäisin kirjasarja ja myös kansainvälisesti ainutlaatuinen ilmiö. Kun Boris Pasternak sai Nobelin palkinnon 1958, "Tohtori Živago" ilmestyi samana vuonna Juhani Konkan suomentamana. Kun John Steinbeck sai Nobelin palkinnon 1962, Keltaisessa kirjastossa oli ilmestynyt kolme hänen teostaan, "Vihan hedelmät", "Tyytymättömyyden talvi" ja "Helmi". Jo vuonna 1958 sarjassa oli ensimmäinen japanilainen teos, Yasunari Kawabatan "Lumen maa". Kawabata sai Nobel-palkinnon kymmenen vuotta myöhemmin. Vuonna 1999 palkitun Günter Grassin teoksia on julkaistu sarjassa kaikkiaan kahdeksan. Myös vuonna 2007 palkitulta Doris Lessingilta julkaistiin sarjassa jo aiemmin ilmestynyt teos. Sarjan uusimmat nobelistit ovat Orhan Pamuk (2006), Herta Müller (2009), Tomas Tranströmer (2011) sekä Alice Munro (2013). Nobel-veikkausten kärjessä on viime vuosina ollut säännöllisesti japanilainen Haruki Murakami.


title: Keltainen kirjasto

text: Sarjan perustaja Jarl Hellemann piti sen kulmakivenä James Joycen "Odysseusta", jonka suomensi Pentti Saarikoski. Joycelta julkaistiin sarjassa myös teokset "Dublinilaisia" ja "Taiteilijan omakuva nuoruuden vuosilta", josta tosin ensimmäinen painos ilmestyi jo ennen sarjan alkua, 1946.


title: Keltainen kirjasto

text: Sarjan ajallinen takaraja on ensimmäinen maailmansota.


title: Keltainen kirjasto

text: Kaksi sarjan teoksia valottavaa kirjoituskokoelmaa on ilmestynyt vuosina 1994 ja 2004. Vuonna 1986 on myös ilmestynyt "Keltainen muistikirja" sisältää sarjan lyhyen historian sekä tiedot 200 ensimmäisestä sarjan kirjasta, muutaman rivin tekstiä kunkin kirjan alusta ja tilaa kirjoja koskeville muistiinpanoille.


title: Cloetta Fazer

text: Cloetta Fazer AB oli vuosina 2000–2009 toiminut pohjoismaiden suurin makeisvalmistaja 22 prosentin markkinaosuudellaan.


title: Cloetta Fazer

text: Oy Karl Fazer Ab yhdisti makeisten valmistuksen vuonna 2000 ruotsalaisen Cloetta AB:n kanssa uudeksi Cloetta Fazer AB -nimiseksi yritykseksi, josta tuli Fazerin tärkein osakkuusyhtiö. Cloetta Fazerilla oli tehtaita vuonna 2006 kolme: kaksi Suomessa (Vantaa ja Lappeenranta) sekä yksi Ruotsissa (Ljungsbro).


title: Cloetta Fazer

text: Vuoden 2009 alussa Cloetta Fazer jakautui takaisin kahdeksi yritykseksi, Fazer Makeiset Oy:ksi ja Cloetta AB:ksi.


title: Kristillisdemokraattien Hämeen piiri

text: Suomen Kristillisdemokraattien (KD) Hämeen piiri on kristillisdemokraattien piirijärjestö, joka toimii Hämeen vaalipiirissä. KD:lla on Hämeestä yksi kansanedustaja, puolueen entinen puheenjohtaja Päivi Räsänen.


title: Perheyritys

text: Perheyritys on yritys, jonka osakkeista pääosa on yhden perheen jäsenten tai läheisten sukulaisten hallussa. Myös listattu yritys voi olla perheyritys, jos yhden perheen tai suvun hallussa on äänivallasta vähintään 25 %.


title: Perheyritys

text: Suomen suurimmat perheyritykset liikevaihdolla mitaten ovat Kone, Cargotec, Sanoma, YIT, Onvest, Ahlstrom-Munksjö, Wihuri, Veho, Uponor, Fazer ja Kuusakoski Group.


title: Perheyritys

text: Perheyhtiö tarkoittaa tiukan määritelmän mukaan yksityistä yritystä, jossa vähintään kaksi perheenjäsentä osallistuu yrityksen strategiseen johtamiseen (hallituksen jäsen) ja/tai operatiiviseen johtamiseen (toimitusjohtaja tai johtoryhmä). Perheellä/suvulla on määräysvalta yrityksen liiketoiminnasta. Perheyhtiön yhtiömuotona on avoin yhtiö, kommandiittiyhtiö, osakeyhtiö tai julkinen osakeyhtiö.


title: Perheyritys

text: Kauppa- ja teollisuusministeriön (2005) määritelmän mukaan yritys on perheyhtiö, jos


title: Perheyritys

text: Perheyritysten koko vaihtelee suuresti. Usein perheyritys mielletään pieneksi yritykseksi, mutta se ei ole synonyymi sanalle PK-yritys. Vaikka perheyritykset mielletään usein pieniksi yrityksiksi, niin liikevaihdolla tarkasteltuna viidennes suomalaisista TOP 500 yrityksistä oli perheyrityksiä. Norjassa 500 suurimman yrityksen joukossa vuonna 1997 oli 150 perheen omistamia yritystä eli 30 prosenttia suuryrityksistä. Vastaavasti Yhdysvalloissa Fortunen listan 500 suurimman yrityksen joukossa on 35 prosenttia suuria perheyrityksiä.


title: Perheyritys

text: Talouselämä-lehden tutkimuksen mukaan 100 suurimman suomalaisen perheyhtiöiden omavaraisuusasteen mediaani oli 49 prosenttia, kun muiden Talouselämä 500 -yhtiöiden omavaraisuusasteen mediaani oli 42 prosenttia.


title: Perheyritys

text: Perheyritykset ovat niin länsieurooppalaisen kuin yhdysvaltalaisenkin talouden selkäranka. Yhdysvalloissa on 10 miljoonaa yksityistä yritystä, jotka työllistävät lähes 44 miljoonaa ihmistä. Perheyritykset työllistävät yli 50 prosenttia työvoimasta Yhdysvalloissa. Kanadassa perheyritykset työllistävät 50 prosenttia työvoimasta ja 70–85 prosenttia uusista työpaikoista Kanadassa. Perheyritykset saavat aikaan puolet Yhdysvaltojen maksetuista kokonaispalkoista. Käytetystä perheyrityksen määritelmästä riippuen voidaan sanoa, että perheyritykset työllistävät 15–59 prosenttia Yhdysvaltojen työvoimasta. Kanadassa perheyritykset työllistävät yli 6 miljoonaa kanadalaista. Länsi-Euroopassa perheyritykset työllistävät yli puolet työvoimasta . Suomessakin perheyrityksiä voidaan pitää talouselämän moottorina ja selkärankana, sillä yksityisen sektorin työvoimasta perheyritykset työllistävät enemmän kuin 2/3 ja 48 prosenttia työvoimasta.


title: Kari Mänty

text: Kari Seppo Johannes Mänty (s. ) on Yleisradion urheilun entinen päällikkö. Hän on toiminut myös sanomalehti "Pohjalaisen" päätoimittajana.


title: Kari Mänty

text: Toimittajan uransa Mänty aloitti vuonna 1970 TV-uutisissa ja on ollut siitä lähtien Yleisradion palveluksessa, lukuun ottamatta työskentelyä BBC:n maailmanpalvelun suomenkielisellä osastolla Lontoossa 1973–1974 sekä kautta, jolloin Mänty toimi Vaasassa ilmestyvän "Pohjalainen"-sanomalehden päätoimittajana vuosina 1996–2002. Päätoimittajakautenaan Mänty ylläpiti ja vahvisti Ilkka-yhtymän haltuun siirtyneen sanomalehden identiteettiä. Se poikkesi journalistiselta linjaltaan Kari Hokkasen päätoimittamasta "Ilkka"-lehdestä.


title: Sukupolvenvaihdos

text: Sukupolvenvaihdos () on monivaiheinen ja suunniteltu prosessi, jossa yrityksen omistajuus, johtajuus ja osaaminen siirretään luopuvalta omistaja-yrittäjältä seuraavalle yrittäjäsukupolvelle (erityisesti rintaperillisille). Sukupolvenvaihdoksen tekninen, omistajuuden siirron prosessi voidaan jaotella suunnitteluvaiheeseen, toteutusvaiheeseen ja jälkihoitovaiheeseen. Sukupolvenvaihdoksen osaamisen ja johtajuuden siirron prosessi voidaan jaotella tutustumisvaiheeseen, sisääntulovaiheeseen, yhteisjohtajuusvaiheeseen ja itsenäisen liiketoiminnan vaiheeseen. Osaamisen siirto luopujalta jatkajakandidaatille on tyypillisesti alkanut yrittäjäperheessä jo jatkajan lapsuuden aikana.


title: Sukupolvenvaihdos

text: Sukupolvenvaihdos voidaan perheyhtiössä toteuttaa esimerkiksi


title: Sukupolvenvaihdos

text: Eräs erikoistapaus sukupolvenvaihdoksesta on maatilan sukupolvenvaihdos. Siihen pätevät monilta osin samat huomioon otettavat asiat kuin yrityksen sukupolvenvaihdokseen, mutta maatilojen osalta on myös esimerkiksi erityislainsäädäntöä.


title: Omistajanvaihdos

text: Omistajanvaihdos eroaa sukupolvenvaihdoksesta siten, että yrityksen jatkaja voi olla jokin muu kuin luopuvan yrittäjän rintaperillinen tai sukulainen. Erityisesti yrityskaupassa on kysymys omistajanvaihdoksista. Ulkopuolisella jatkajalla voidaan tarkoittaa esimerkiksi yrityksen pitkäaikaista työntekijää (MBO-kauppa = management buy out), samalla toimialalla toimivaa yritystä tai yrittäjyydestä kiinnostunutta henkilöä. Omistajanvaihdoksissa jatkajalle siirretään luopuvalta omistaja-yrittäjältä ennen kaikkea omistajuus ja johtajuus, osaamisen siirto saattaa alkaa vasta yrityskaupan jälkeen. Omistajanvaihdos toteutetaan osakeyhtiössä tyypillisesti osakekauppana tai substanssikauppana eli liiketoimintakauppana.


title: Omistajanvaihdos

text: Yrityskaupan tyypillisimpiä sudenkuoppia ovat


title: Wonderlandin murhat

text: Wonderlandin murhat tapahtuivat vuoden 1981 kesällä Los Angelesissä, jossa Laurel Canyonin Wonderland Avenuella murhattiin neljä ihmistä. Murhat vaikuttivat ensin tavallisilta huumemurhilta, kunnes selvisi, että tapaukseen oli sekaantunut myös pornonäyttelijä John Holmes. Murhien tapahtuessa Holmes oli jo vajonnut pornoteollisuuden isoimman ja kuuluisimman tähden asemasta taloudelliseen rappiotilaan ja huumehelvettiin.


title: Wonderlandin murhat

text: Tapahtumista tehtiin Val Kilmerin tähdittämä "Wonderland Murders" -elokuva, joka julkaistiin vuonna 2003.


title: Vernon Presley

text: Vernon Elvis Presley (10. huhtikuuta 1916 Fulton, Mississippi, Yhdysvallat – 16. kesäkuuta 1979 Memphis, Tennessee, Yhdysvallat) oli Elvis Presleyn isä.


title: Vernon Presley

text: Köyhistä oloista lähtenyt Vernon avioitui vuonna 1933 Gladys Smithin kanssa. Vernon rakensi heille vain muutamalla kymmenellä dollarilla yhteisen yhden huoneen puutalon, jossa syntyivät pariskunnan molemmat pojat: Jesse Garon ja Elvis Aaron, joista Jesse syntyi kuolleena. Niinpä pariskunta päätti pyhittää elämänsä Elvikselle ja antaa tälle parhaimman kasvatuksen. Hyvä kasvatus näkyi Elviksessä aina; hän kutsui ihmisiä "rouvaksi" ja "herraksi".


title: Vernon Presley

text: Elviksen ollessa muutaman vuoden ikäinen Vernon joutui yhdeksäksi kuukaudeksi vankilaan väärennettyään neljän dollarin šekin 40 dollarin suuruiseksi. Perheen talous oli tiukilla, kunnes Elvis teki ensimmäiset levynsä ja ryhtyi ansaitsemaan miljoonia vuodessa. Vernonin tehtäväksi tuli hoitaa Elviksen raha-asioita, ja hän sai usein harmaita hiuksia kohtuuttoman suurista laskuista, joita kertyi Elviksen oltua tuhlailupäällä. Hän esimerkiksi osti 20 kallista pickup-autoa pelkästään vitsinä, ja lahjoitti 19 paikallisille maanviljelijöille.


title: Vernon Presley

text: Vernonin vaimo kuoli vuonna 1958. Hän avioitui uudelleen vuonna 1960 Davada ”Dee” Stanleyn kanssa, mutta erosi vuonna 1977. Samana vuonna Elvis kuoli, mikä aiheutti sairaan Vernonin lopullisen murtumisen. Vernon lausui kiitokset Elviksen muistoa kunnioittaneille Elvis konsertissa -televisiospesiaalin lopussa. Vain kaksi vuotta myöhemmin hän kuoli. Myös Vernonin kuolema oli maailmanlaajuinen uutinen, joka huomioitiin suuresti myös pääuutisissa.


title: Vernon Presley

text: Vernon esiintyi kaksi kertaa poikansa elokuvissa: "Kiihkeitä rytmejä" (1957) ja "Elvis kiertueella" (1972).


title: Arnim Zola

text: Arnim Zola on Marvel-kustantamon luoma superroisto, nerokas geeni-insinööri. Hahmon ensiesiintyminen tapahtui "Captain America"-lehden numerossa 208. Arnim Zolan loi Jack Kirby.


title: Arnim Zola

text: Arnim Zola oli sveitsiläinen biokemisti, joka aloitti kokeilunsa geenikartoilla 1920-luvulla. Aiemmin hän oli löytänyt kotilinnastaan muinaisia pergamentteja, jotka oli sinne tuonut hänen ristiretkeläisesi-isänsä. Pergamentit olivat deviaanien kirjoittamia ja sisälsivät kehittynyttä tietoa geeniteknologiasta.


title: Arnim Zola

text: Ratkottuaan deviaanien kielen salat, Zola ryhtyi kokeilemaan pergamenteista saamien tietojen avulla geenien muokkausta. Hän onnistuikin luomaan elämää tyhjästä. Pian hän siirtyi yhä vaativampiin elämänmuotoihin ja loi lukuisia hirviömäisiä olentoja. Näin Zola oli ihmiskunnan ensimmäinen geeniteknikko ja hän aloitti työnsä jopa vuosikymmen ennen Suurta Kehittäjää.


title: Arnim Zola

text: Zolan ensimmäisten luomusten joukossa oli aivoaaltojen kopioimislaite, jolla toisen ihmisen ajatukset, muistot ja persoonallisuus saatiin siirrettyä toisiin aivoihin. Saatuaan keksintönsä valmiiksi, Zola meni tapaamaan Adolf Hitleriä, toivoen natsien rahoittavan hänen toimintaansa.


title: Arnim Zola

text: Hitler oli hyvin kiinnostunut Zolan työstä ja antoi tiedemiehen kopioida omat aivokuvionsa. Myöhemmin Hitlerin kuollessa bunkkeriinsa, hänen aivokuvionsa kyettiin siirtämään klooniaivoihin Zolan laboratoriossa – näin syntyi pelottava Vihanlietsoja, joka aiheutti tulevaisuudessa vielä paljon päänvaivaa Ihmenelosille ja Nick Furylle. Zola käytti laitetta myös itseensä.


title: Arnim Zola

text: Zola oli syntyjään heikkorakenteinen ja pienikokoinen mies, ja rakensi sen vuoksi itselleen voimakkaamman ruumiin geneettisesti. Käyttäen luomaansa aivoaaltojen kopioimislaitetta, Zola siirsi tajuntansa kyborgiruumiin klooniaivoihin jotka sijaitsivat paremman suojan vuoksi uuden ruumiin rintakehässä.


title: Arnim Zola

text: Koska kaikki hänen luomuksensa ovat syntyneet hänen omasta geneettisestä materiaalistaan, hän kykenee ohjailemaan niitä mentaalisesti.


title: Arnim Zola

text: Myöhemmin Zola kloonasi lukuisia uusia kehoja Hitlerin aivoille ja auttoi näin diktaattoria selviämään vuosikymmeniä fyysisen kuolemansa jälkeen.


title: Arnim Zola

text: Zolan nerokkuudesta kiinnostui kuitenkin myös pelätty natsirikollinen Punakallo, jonka suojeluksessa Zola kehitteli yhä huikeampia luomuksia salaisessa linnassaan. Vuosikymmenten maanalaisen toiminnan jälkeen Zola tapasi kuitenkin Kapteeni Amerikan. Zola kaappasi Kapteenin linnoitukseensa Sveitsiin aikomuksenaan antaa Kapteeni Amerikan kasvot Hitlerin käyttöön.


title: Arnim Zola

text: Kapteeni kuitenkin pakeni ja myöhemmin Zola auttoi Punakalloa luomaan Kosmista Kuutiota. Punakallon ja Zolan tiet erkanivat myöhemmin. Nykyään taisteltuaan useita supersankareita vastaan, Zola jatkaa väsymätöntä uurastustaan geneettisten kokeidensa parissa. Hän on muun muassa luonut geneettisiä klooneja kauan sitten kuolleista superroistoista ja usuttanut olennot taistelemaan Deadpoolia vastaan.


title: Arnim Zola

text: Arnim Zolan suurin voima on hänen nerokas mielensä. Hän on yksi maapallon johtavista klooni- ja geeniteknologeista. Hän kykenee luomaan kloonikopioita ihmisistä tai luomaan hirviöitä toteuttamaan hänen tahtonsa. Zola on sijoittanut kuolevaiset aivonsa rakentamaansa robottikehoon, jonka rinnassa sijaitsee näyttö, josta Zolan kasvot näkyvät katsojalle. Kyborgikehossa ei ole lainkaan päätä, vaan harteilla lepää ESP-laatikko.


title: Arnim Zola

text: Zola on myös telepaatikko, mutta tämä kyky rajoittuu vain hänen luomuksiinsa. Vaikka useimmilla Zolan luomuksista on alkeellinen äly, Zola voi ohittaa luomuksiensa tahdon niin halutessaan. Hänen päässään sijaitseva, kirurgisesti Zolan hermostoon liitetty ESP-laatikko vahvistaa telepatiaa vielä entisestään. ESP-laatikko muuntaa Zolan aivoaallot sähköisiksi signaaleiksi, jotka käskyttävät luomuksia tavallisilla radiotaajuuksilla. Mikäli Zola kytkeytyy erityiseen vahvistimeen, nousevat hänen aivoaaltonsa niin voimakkaiksi, että Zola kykenee kontrolloimaan jopa epäorgaanista materiaalia telekineettisesti. Luonnollista orgaanista elämää Zola ei kykene kontrolloimaan.


title: Arnim Zola

text: Ultimate Marvel-linjan Arnim Zola on myös natsibiokemisti, jonka tehtävä oli rakentaa Hitlerille superihmisten armeija. Hänen onnistuikin luoda hirviömäinen Seigsoldat, jonka ruumis Kapteeni Amerikka vastaan käydyn taistelun jälkeen kaatui tiedemiehen päälle ruhjoen tämän hengiltä.


title: Arnim Zola

text: Zola ei kuitenkaan kuollut ja hänen nerokkaat aivoaaltonsa pelastettiin. Myöhemmin Zola loi itselleen yli kymmenmetrisen kehon, jonka rinnasta hänen kasvonsa heijastuivat hologrammimuodossa. Kapteeni Amerikka ja Haukka saivat kuitenkin Zolan ja tämän ruumiin tuhottua.


title: Arnim Zola

text: Zola esiintyi sivuhahmona televisioelokuvassa "Nick Fury: Agent of S.H.I.E.L.D.". Elokuvassa Zola oli vanhempi Hydran kemisti jonka vastuulla elokuvassa maailmaa uhkaavan tappavan viruksen luominen oli. Zolaa elokuvassa esitti Peter Haworth.


title: Luettelo NFL:n ykkösvarauksista

text: Luettelo NFL:n ykkösvarauksista on luettelo amerikkalaisen jalkapallon ammattilaisliiga NFL:n vuosittaisessa värväystilaisuudessa ensimmäisenä varatuista pelaajista.


title: Perussuomalaisten Hämeen piiri

text: Perussuomalaisten Hämeen piiri on Perussuomalaisten piirijärjestö, joka toimii Hämeen vaalipiirissä. Puolueella on kuluvalla (2015-2019) vaalikaudella 3 kansanedustajaa Hämeen vaalipiiristä.


title: Perussuomalaisten Hämeen piiri

text: 2008 kunnallisvaaleissa Perussuomalaiset saivat 17 kunnanvaltuutettua päijäthämäläisiin kunnanvaltuustoihin. Orimattilan kaupunginvaltuustoon tuli viisi perussuomalaista kaupunginvaltuutettua.


title: Perussuomalaisten Hämeen piiri

text: Lahdessa Perussuomalaisilla on kolme kaupunginvaltuutettua: Rami Lehto, Harri Nieminen ja Lasse Koskinen. Koskinen on toiminut aikaisemmin POP:ssä ja SMP:ssä.


title: Perussuomalaisten Hämeen piiri

text: Asikkalan Perussuomalaiset on Perussuomalaisten kunnallisjärjestö Asikkalan kunnassa. Kunnallisjärjestön puheenjohtaja on James Hirvisaari, sihteeri Katriina Nikula ja taloudenhoitajana Pertti Pohjoisvirta.


title: Perussuomalaisten Hämeen piiri

text: Heinolassa valtuutettuna on Harri Kerijoki.


title: Perussuomalaisten Hämeen piiri

text: Hollolassa valtuutettuina ovat Jari Ronkainen, Anne Louhelainen ja Jari Salminen. Kunnallisvaaleissa 2012 saivat Hollolan Perussuomalaiset lisäpaikkoja. Aikaisempien Jari Ronkaisen, Anne Louhelaisen ja Jari Salmisen lisäksi valittiin Kati Palm, Juhani Sirkiä, Veli-Matti Tanhuva, Mira Tiirikainen ja Timo Tuominen. Kunnallisvaalien jälkeen Hollolan Perussuomalaisten valtuustoryhmään siirtyi Hollolan Kokoomuksen valtuustoryhmästä Hannu Siljander, joka valittiin Hollolan kunnanhallitukseen.


title: Perussuomalaisten Hämeen piiri

text: Kärkölässä valtuutettuna on Matti Mäntylä.


title: Perussuomalaisten Hämeen piiri

text: Lopella valtuutettuna on Heimo Peltola.


title: Perussuomalaisten Hämeen piiri

text: Nastolassa valtuutettuina ovat Raimo Peltola, Seppo Kaapro ja Sirpa Hassinen.


title: Perussuomalaisten Hämeen piiri

text: Orimattilassa perussuomalaisilla on viisi kaupunginvaltuutettua: Sirkka-Liisa Papinaho, Seppo Venesjärvi, Esko Heikkilä, Paavo Päivä ja Ville Saarinen.


title: Perussuomalaisten Hämeen piiri

text: Maakunnan alueella toimii 6 paikallisyhdistystä:


title: Pallonivel

text: Pallonivel on kahden tai useamman luun liitoskohta, jossa toinen osa muodostaa pallomaisen rakenteen, toinen vastaavanlaisen kupin.


title: Pallonivel

text: Ihmisen tunnetuimpia palloniveliä ovat lonkkanivel sekä olkanivel. Lonkkanivelessä pallo muodostuu reisiluusta sekä lonkan acetabulumista. Olkanivel on monimutkaisempi: Pallo on kyllä olkanivelen pää, mutta kuppi muodostuu lähinnä lapaluusta sekä muista ympäröivistä kudoksista, ja se onkin altis menemään sijoiltaan.


title: Pallonivel

text: Pallonivel antaa nivelelle mahdollisuuden yksinään taipua lähes mihin tahansa suuntaan toisin kuin esimerkiksi sarananivel.


title: Pallonivel

text: Palloniveliä käytetään myös muun muassa kulkuneuvojen rakenteissa.


title: Matti Makkonen (insinööri)

text: Matti Makkonen (16. huhtikuuta 1952 Suomussalmi – 26. kesäkuuta 2015 Seinäjoki) oli suomalainen diplomi-insinööri ja matkapuhelinalan uranuurtaja. Hän toimi muun muassa Nokia Networksissa ja Telessä yksikön johtajana sekä Finnet Oy:n toimitusjohtajana. Makkosta pidetään tekstiviestin ja suurelta osin myös koko PTL-Tele-Soneran matkaviestintä-rahasammon isänä.


title: Matti Makkonen (insinööri)

text: Matti Makkonen sai 2008 "The Economist"-lehden palkinnon (The Economist’s Computing & Telecommunication Award).


title: Matti Makkonen (insinööri)

text: Keväällä 2015 Kansainvälinen televiestintäliitto (ITU) palkitsi Makkosen hänen työstään toimialan hyväksi.


title: Matti Makkonen (insinööri)

text: Makkonen valmistui diplomi-insinööriksi pääaineenaan elektroniikka Oulun yliopistosta vuonna 1976. Sen jälkeen hän toimi Posti- ja telelaitoksen (PTL) palveluksessa järjestelmäsuunnittelijana kehittämässä langattomia kommunikaatiopalveluja (NMT) vuosina 1976–1983. Hän oli PTL:n Radioverkkoyksikön varajohtaja vuosina 1984–1988 ja kehitti samalla aktiivisesti myös GSM-tekniikkaa vuoteen 1988 asti. Hän nousi matkapuhelinpalveluyksikön johtajaksi vuonna 1989, jolloin yhtiön nimi oli vaihtunut Telecom Finlandiksi. Matkaviestinryhmän varatoimitusjohtaja hän oli vuosina 1995–2000. Vuonna 2000 hän ehti olla kesäkuusta lokakuuhun Mobile Internet Operator -yksikön johtaja ja johtoryhmän jäsen, yhtiön nimi oli vaihtunut Soneraksi.


title: Matti Makkonen (insinööri)

text: Marraskuun alusta 2000 Makkonen astui Nokia Networksin Professional Services -yksikön johtajaksi. Finnet Oy toimitusjohtaja hänestä tuli 1. helmikuuta 2003, ja hän oli tehtävässä 31. elokuuta 2005 asti.


title: Matti Makkonen (insinööri)

text: Alkuvuonna 2006 Makkonen toimi Tieto-X:n ja Mainostoimisto Evian hallituksen jäsenenä ja konsulttina.


title: Matti Makkonen (insinööri)

text: Makkonen toimi ICT-yhtiö Anvia Oyj:n toimitusjohtajana elokuusta 2010 kevääseen 2013, jolloin hän jäi vakavan sairauden takia sairauslomalle ja myöhemmin eläkkeelle.


title: The Music

text: The Music oli vuosina 1999–2011 toiminut brittiläinen rockyhtye.


title: The Music

text: Teini-ikäisten koulukaverusten Leedsissä vuonna 1999 perustama yhtye kiinnitti levy-yhtiöiden huomion demollaan "Take the Long Road and Walk It". Hut Records julkaisi yhtyeen ensimmäisen EP:n "You Might as Well Try to Fuck Me" keväällä 2001. Ensimmäinen albumi "The Music" seurasi vuonna 2002 ja nousi Britannian albumilistalla neljänneksi. Yhtye kävi Yhdysvaltain-kiertueella Coldplayn kanssa, ja syksyllä 2004 ilmestyi toinen albumi "Welcome to the North". Sen jälkeen seurasi tauko laulaja Robert Harveyn hoitaessa alkoholiongelmaansa, mutta vuonna 2008 yhtye julkaisi vielä kolmannen albumin "Strength in Numbersin".


title: The Music

text: Keväällä 2011 yhtye ilmoitti lopettavansa kahden elokuisen jäähyväiskonsertin jälkeen. Harveyn mukaan lopettaminen johtui siitä, että hän kaipasi uusia haasteita eikä enää nauttinut yhtyeessä olosta.


title: Sven Pahajoki

text: Sven Pahajoki (s. 16. heinäkuuta 1950) on suomalainen freelancetoimittaja ja tutkiva journalisti.


title: Sven Pahajoki

text: Pahajoki on perehtynyt synnyinmaakuntansa Lapin asioihin ja kirjoittanut niistä kaikkiin maakuntalehtiin. Hän on kirjoittanut myös Hymyyn, Apuun ja Helsingin Sanomiin. Vuonna 2004 hän kirjoitti kirjan ranskalaisesta naparetkeilijä Dominick Arduinista. Vuonna 2006 ilmestyi hänen kirjoittamanaan "Lordi, hirviön tarina". Merkittävä osa teoksesta perustuu luvatta tehtyihin lainauksiin, joihin ei ole viitattu lähdeluettelossa.


title: Sven Pahajoki

text: Pahajoki on ollut myös toimittajana radiossa ja televisiossa, muun muassa "Kuningaskuluttaja"-ohjelmassa ja TV-uutisissa, ja ohjannut noin 30 televisiodokumenttia sekä työskennellyt aluetelevisiossa.


title: Sven Pahajoki

text: Vuosina 1997–2008 Pahajoki toimi Vasemmistoliiton kunnanvaltuutettuna Rovaniemen maalaiskunnan valtuustossa. Vuonna 2008 hän oli ehdolla Rovaniemen kaupunginvaltuustoon SDP:n ehdokkaana, muttei tullut valituksi.


title: Sven Pahajoki

text: Syksyllä 2010 Pahajoki välitti medialle tiedotteen, jonka mukaan Muonionjoesta on saatu 39,3-kiloinen lohi 14. elokuuta 2010. Väitteiden tueksi medialle välitettiin myös kaksi kuvaa lohesta yhdessä kalastaja Mauno Tervakankaan kanssa. Kylä- ja kulttuuriyhdistys "Jatunin Tarhan" puheenjohtajana toimiva Pahajoki vakuutti useiden ihmisten todistaneen kalan punnitusta. Yhdistys puolestaan ilmoitti Facebook-sivuillaan, että ainoa punnitusta todistanut henkilö on kuollut.


title: Sven Pahajoki

text: 2. lokakuuta 2010 Pahajoki kertoi tietotekniikka-asiantuntijan vahvistaneen kutuasuisen, maitia valuttaneen jättilohen kuvauspäiväksi 9. syyskuuta. Seuraavana päivänä hän kertoi, että lohi on kuvattu pyyntipäivänä eli 14. elokuuta. Lohen viehekalastus Muonionjoessa on kielletty muulloin kuin 1.5.-15.8. välisenä aikana.


title: Friends (soundtrack)

text: Friends on Elton Johnin albumi, joka julkaistiin vuonna 1971. Se oli heikosti menestyneen elokuvan "Ystävät" soundtrack ja sijoittui muita Johnin julkaisuja heikommin listoilla.


title: Elevaattori

text:
Rehuelevaattori on maatalouden työväline. Sillä nostetaan koneellisesti karjalle, tavallisimmin naudoille tarkoitettua rehua esimerkiksi AIV-torniin tai navetan ylisille. Voimanlähteenä on yleensä sähkömoottori. Elevaattori on
myös kuivurin keskeisiä osia. Kuivurissa se nostaa kuivaussiilon alaosaan valuneen viljan takaisin ylös, jotta se voi valua uudelleen kuivaussiilon läpi.


title: Kuorintarauta

text: Kuorintarauta (myös kuorimarauta, parkkuurauta, vuolurauta, vuolin, kolomarauta tai aisain tai jopa aisarauta) on puun kuorimisessa käytetty työkalu. Rakenteeltaan se on kuin pitkäteräinen puukko, jossa on kahva molemmissa päissä. Terä on usein päistään eteenpäin kaartuva, jotta kuorittava kohta pysyy hyvin terän alueella. Kahvojen muoto sekä asento riippuvat pääasiallisesta käyttötarkoituksesta. Kaadettu puu kuoritaan kuorimaraudalla, mikäli halutaan nopeuttaa sen kuivumista, estää hyönteistuhoja tai puu käytetään esimerkiksi hirsirakentamisessa. Kuorimisessa voidaan käyttää apuna kuorimapukkia tai kuorimarenkkua, jonka päälle puu asetetaan työskentelyn ajaksi.


title: Kuorintarauta

text: Kuorintarautaa käytetään myös elävien puiden kuorimiseen, kun halutaan esimerkiksi kuivattaa haapa, jotta se ei kasvattaisi juurivesoja tai vaurioittaa mäntyä, jotta puu tuottaisi mahdollisimman paljon pihkaa tervan valmistusta varten. Kuivatettava puu kuoritaan joka puolelta yleensä muutaman kymmenen senttimetrin matkalta, jolloin nilakerros saadaan poistettua ja yhteyttämistuotteiden virtaaminen estyy. Toimenpidettä kutsutaan kaulaamiseksi tai kolomiseksi, mistä tulee työkalun yksi nimitys kolomarauta. Kaskiviljelyssä viljelyalueen tekeminen aloitettiin koloamalla puut, jolloin ne kuivuivat pystyyn. Havumetsään tehtyä, pystyyn kuivumaan kolottua metsikköä kutsuttiin Itä-Suomessa nimellä huhta.


title: Kuorintarauta

text: Pitkävartinen kuorintarauta on petkele.


title: Lautasäes

text: Lautasäes on traktorin perään asennettava raskas maataloustyökalu. Se on tarkoitettu maan pinnan muokkaukseen, muttei syvään auraukseen.


title: Lautasäes

text: Muokkaus tapahtuu hieman kuperien kiekkojen eli lautasten avulla. Varsinkin vanhemmissa koneissa kiekkojen reuna on sileä, mutta nykyään käytetään myös hammastettuja kiekkoja. Hammastettu kiekko pureutuu maahan paremmin, koska pintapaine hampaan harjalla muodostuu suuremmaksi kuin sileässä kiekossa.


title: Lautasäes

text: Perinteisessä lautasäkeessä lautaset ovat rivissä akselilla, joka on vähintään päistään laakeroitu lautaskannattimen runkoon. Runkoja on yhdessä äkeessä tavallisesti neljä kappaletta ja ne on kiinnitetty varsinaiseen äkeen runkoon tappikiinnityksellä kummastakin päästä lautasrunkoa. Lautasrungot kiinnitetään yleensä X-muotoon, jossa yksi X:n sakara kuvaa yhtä lautasrunkoa. Vähintään ulompi tappi on helposti irrotettavissa ja koska lautasrunko on nivelöity tapilla myös sisemmästä päästään, voidaan lautasrungon kulmaa ajosuuntaan nähden muuttaa. Äkeen runkoon on tehty tapille reikiä eri kulmien arvoja varten. Erilaisella lautaskulmalla saadaan muutettua muokkausvaikutusta.


title: Lautasäes

text: Nykyään lautasäkeistä on useita variaatioita ja valmistajakohtaisia ratkaisuja. Lautasäkeen tunnistaa kuitenkin edelleen siitä, että lautasrungot on asetettu X-muotoon ja niiden kulma on säädettävissä. Nämä ominaisuudet erottavat lautasäkeen lautasmuokkaimesta.


title: Tasausäes

text: Tasausäes on viljanviljelyssä käytetty äestyyppi, jota käytetään varhain keväällä. Se tasaa pellon pinnan muttei riko maanpintaa kovin voimaperäisesti. Näin maanpinnan kosteus säilyy, vaikka sattuisi vähäsateinen alkukesä. Varsinainen maanmuokkaus tapahtuu muunlaisilla äestyypeillä. Tasausäes tunnetaan myös nimellä pintaäes.


title: Pahajoki (Muonio)

text: Pahajoki on runsaat 30 kilometriä pitkä joki Nuuskakairassa Suomen Lapissa. Se saa alkunsa Enontekiön Ounastunturin puroista ja laskee hyvin jyrkästi lounaaseen Muonion puolelle ja yhtyy Kajangin itäpuolella Keräsjokeen, joka parin järven ja joen kautta laskee Muonionjokeen.


title: Pahajoki (Muonio)

text: Joki on helppo ylittää sateettomana aikana. Joessa on tutkitun tiedon mukaan tammukkaa. Joki on erityisen puhdas, koska yläpuolella ei ole saastuttavaa teollisuutta eikä maanviljelystä. Ja tammukka on erityisen altis salakalastukselle. Yläjuoksulla on myös mutua.


title: Kaislaleikkuri

text: Kaislaleikkuri on eräänlainen niittokoneesta tehty vesille sopiva muunnelma, jonka toimintaideana on katkoa vedessä kasvavaa rehevää heinä- ja vihviläkasvillisuutta, kuten järviruokoa. Sen ensisijaiseksi käyttöindikaatioksi lienee ajatellun vesistöjen rehevöitymisen estäminen. Kaislaleikkureissa on ainakin polttomoottorilla toimivia veneestä käytettäviä tyyppejä ja yksinkertaisempia moottorittomia soutuveneen perässä vedettäviä malleja.


title: Kaislaleikkuri

text: Ruoppaus lienee kaislaleikkuria tehokkaampi keino rehevöitymistä vastaan.


title: Leif Kiviharju

text: Leif Erik Pentti Kiviharju (16. marraskuuta 1947 Helsinki) on suomalainen muusikko ja laulaja. Kiviharju päätti ryhtyä rocklaulajaksi nähtyään Paul Ankan konsertin Linnanmäellä 1959. Hän osallistui rocklaulukilpailuihin 1961 heikolla menestyksellä esittäen vuoden 1952 mallisella Harmony-kitaralla itseään säestäen laulut "Story of Adam & Eve" ja "Jingle Bells Rock".


title: Leif Kiviharju

text: Rautalankamusiikin saavuttua Shadowsien myötä Suomeen 1960-luvun alussa alettiin Suomessakin perustaa kitarayhtyeitä. Eräs näistä oli heinäkuussa 1962 perustettu Comanches, jossa soittivat Lars Örnberg (kitara), Christer Forss (rummut) ja Leif Kiviharju (basso). Ensimmäisen Fender-basson Kiviharjulle toi tuttu merikapteeni Yhdysvalloista. Comanches keikkaili pelkästään Helsingin lähistöllä. Marraskuussa 1962 yhtye tavoitteli levytyssopimuksesta Jorma Weneskosken järjestämässä Rautalankaparaatissa Porvoossa. Levytyssopimus jäi kuitenkin vain kaukaiseksi haaveeksi, mutta Comanches valittiin Vanhankaupungin nuorisoseurantalon suosituimmaksi ryhmäksi. Forssin avioituminen kaksi viikkoa kilpailuiden jälkeen aiheutti koko yhtyeen hajoamiseen ja Lars Örnberg muutti myöhemmin Australiaan.


title: Leif Kiviharju

text: Seuraava merkittävä yhtye Kiviharjun uralla oli marraskuussa 1963 perustettu Shaking Sharks, joka soitteli muun muassa The Beatlesin lauluja ja rhythm & bluesia. Yhtye toimi välillä myös nimillä Happy Go Fellows ja The Steelers. Yhtyeen runsaasti vaihdoksia kokeneessa miehistössä vaikuttivat muun muassa Lars Örnberg, Remu Aaltonen, Sammy Babitzin ja Zape Leppänen. Ahkerasti Helsingin ympäristössä keikkaillut Shaking Sharks sai kunnian esiintyä lämmittely-yhtyeenä muun muassa Renegadesin, The Honeycombsin ja Lollipopsin konserteissa.


title: Leif Kiviharju

text: Shaking Sharksin hajottua Kiviharju oli vuoden 1965 lopulla lähinnä freelancerina. Hän oli mukana muun muassa amerikkalaisen laulajan Les Carltonin kiertueella, jolla rumpalina toimi Ronnie Österberg. Vuodenvaihteessa 1964–1965 perustetussa First-yhtyeessä Kiviharju oli mukana marraskuuhun 1967 asti, jolloin hän joutui astumaan armeijan palvelukseen. Armeijan jälkeen Kiviharju soitti vähän aikaa Eero Raittisen Help-yhtyeessä, jonka jälkeen hän sai seuraavan yhtyeensä Lemonin kasaan helmikuussa 1969. Lemonin hajottua keväällä 1972 syntyi Karma, josta Kiviharju erosi syksyllä 1974 menetettyään tilapäisesti äänensä. Alkuvuodesta 1975 Kiviharju oli mukana Frank Robsonin Atrain-yhtyeessä, joka sai aikaan vain yhden singlen ja muutaman keikan.


title: Leif Kiviharju

text: Loppuvuodesta 1975 Kiviharju kasasi Pepe Willbergin kanssa lyhytaikaisen yhtyeen, jossa soittivat Kalle Lae, Jukka Virtanen ja Jukka Virta. Yhtyeen huomattavimmaksi saavutukseksi jäi esiintyminen UNICEF-konsertissa marraskuussa 1975. 1976 Kiviharju soitti funky-triossa nimeltä Clovis, jonka rumpalina oli Tomi Parkkonen ja kitaristina amerikkalainen John Carson (rumpali Billy Carsonin veli). Yhtyeen lupaavasti alkanut toiminta lopahti siihen, että Carson karkotettiin Suomesta. 1977 herätettiin Karma uudelleen henkiin, mutta Kiviharju ei viihtynyt pitkään yhtyeessä.


title: Leif Kiviharju

text: 1970-luvun lopussa Kiviharju rakenteli omaa studiotaan Helsinkiin. Hän toimi Birdland-studion perustajana ja omistajana, minkä lisäksi hän toimi tuotepäällikkönä PSO-Musiikissa. Eri yhtyeiden jäsenenä tekeminen levyjensä lisäksi on Kiviharju tehnyt paljon laulu- ym. taustoja myös muille artisteille. Omissa nimissään hän ei ole kuitenkaan koskaan levyttänyt. Hänen suunnitelmissaan oli ollut myös Clovis-aikoina tehtyjen nauhoitusten julkaiseminen LP:llä, mutta hanke ei koskaan käynyt toteen.


title: Leif Kiviharju

text: Nykyään Kiviharju vetää taas vuodesta 1986 uudelleen toimivaa First-yhtyettä yhdessä Cay Karlssonin, Mårten Enqvistin ja Seppo Järvisen kanssa.


title: Therapeutai

text: Therapeutai () oli Filon Aleksandrialaisen mainitsema juutalainen yhteisö Egyptissä, jota Filon pitää tutkielmassaan "De vita contemplativa" esimerkkinä stoalaisesta ihanteesta.


title: Therapeutai

text: Filon kuvailee therapeutaita tutkielmassaan "De vita contemplativa", joka tutki täydellistä stoalaista filosofista elämää. "De Vita Contemplativa" oli jatkoa nykyisin kadonneelle teokselle, joka kuvaili essealaisia juutalaisena esimerkkinä täydellisyydestä. Kreikan kielessä termi "therapeutai" viittaa yleisesti johonkuhun, joka palvelee jumalaa tai jumalia. Filon kuvaili mietiskelevän elämäntavan omaksuneita, jotka jättivät kotinsa ja perheensä taakseen opiskellakseen filosofiaa muualla. Hänen mukaansa tällaista elämäntapaa noudatettiin monissa eri paikoissa, mutta että sitä harjoitettiin etenkin Egyptissä ja Aleksandrian ympäristössä. Kuvailtuaan elämäntapaa yleisesti Filon alkaa kirjoittaa tietystä juutalaisesta ryhmästä, joita hän pitää mietiskelevän filosofian parhaina edustajina. Filon kirjoittaa näiden siirtokunnan sijainneen Marioutjärven ja Välimeren välillä.


title: Therapeutai

text: Filonin mukaan therapeutait rukoilivat kahdesti päivässä auringon laskun ja nousun aikaan. Yhteisön jäsenet kirjoittivat hymnejä kuutena päivänä viikosta ja seitsemäntenä eli sapattina he kokoontuivat siirtokunnan keskeiseen rakennukseen, jonka kuvailtiin koostuneen kokoontumistilasta ("semneion") ja ruokasalista ("symposion"). Yhteisö kokoontui kokoontumistilaan, jossa kuunneltiin yhteisön vanhimman puhetta. Yhteisön jäseninä oli sekä naisia että miehiä.


title: Therapeutai

text: Yhteisön jäsenet eivät syöneet auringonlaskun jälkeen. Ravintona käytettiin vain suolalla maustettua leipää ja lähdevettä. Filon väitti therapeutaiden syventyvän mietiskelyynsä ajoittain niin syvästi, että he eivät syöneet lainkaan useampaan päivään. Filosofiaan he olivat perehtyneet niin perusteellisesti, että he saattoivat selostaa filosofian periaatteita unissaan. Suuri osa Filonin tutkielmasta keskittyy therapeutaiden sapattien sapattiin eli 49:n iltaan liittyneiden menojen kuvailuun. Filon kuvailee näiden pukeutuvan tällöin valkoisiin asuihin, ja samalla ilmenee myös, että yhteisöllä oli oma hierarkiansa ja jokaisella jäsenellä oli oma paikkansa. Yhteisön johtohahmo piti luennon maaten muiden kuunnellessa asemastaan riippuen maaten tai seisten. Luentoon liittyi allegorinen tulkinta jostain pyhien kirjoitusten kohdasta tai filosofinen väite. Luennon jälkeen luennoitsija esittää uuden tai vanhan hymnin, jonka jälkeen muut esittävät lauluja vuorotellen. Tätä seuraa ruokailu, jonka jälkeen kaikki liittyvät miesten ja naisten kahteen kuoroon, joiden johdossa ovat Moosesin ja Miriamin roolihahmot. Aamun lopulta koittaessa 50:s päivä joukko tervehtii nousevaa aurinkoa sitä päin seisten ja älyllisen valaistumisen puolesta rukoillen.


title: Therapeutai

text: Filonin kuvailujen tarkoituksena lienee ollut tehdä vaikutus etenkin stoalaista filosofiaa seuranneisiin lukijoihinsa, joille askeettisuus, irtautuminen maailmasta, älyllinen selkeys ja maailman luonteeseen keskittyminen olivat erityisen tärkeitä. Sittemmin onkin kiistelty siitä, miten todenmukainen Filonin kuvaus yhteisöstä on ja miten pitkälti se on vain Filonin kuvitteellisen ihanneyhteisön kuvailua.


title: Samarialaiset

text: Samarialaiset on juutalainen lahko, joka omaksui pyhäksi kirjakseen ainoastaan pentateukin eikä hyväksynyt muita juutalaisia. Samarialaiset ovat Babylonin vankeudesta 538 eaa. jälkeen palanneiden juutalaisten ja juutalaisten poissaolon aikaan alueelle Assyrian laita-alueilta siirtyneiden tai siirrettyjen alueen asukkaiden jälkeläisiä. Vanhalla ajalla heidän asuttamansa alue, Samaria, sijaitsi Juudean ja Galilean välissä ja ulottui Välimerestä Jordaniin.


title: Samarialaiset

text: Samarialaisia estettiin rakentamasta temppeliään Jerusalemiin ja heillä oli temppeli Gerizim-vuorella. Temppelin hävitti makkabealainen kuningas Johannes Hyrkanos 128 eaa. Roomalaisaikana samarialaiset menestyivät, mutta sen jälkeen heidän asemansa huononi: vuonna 529 keisari Justinianus sulki kaikki heidän synagogansa. Samarialaisia on nykyään jäljellä eri arvioiden mukaan 500–700 henkeä; he asuvat Israelissa (Holon) ja sen miehittämällä Länsirannan alueella (Nablus).


title: Samarialaiset

text: Uuden testamentin kertomuksiin kuuluu laupias samarialainen, joka juutalaisten ylenkatsomana sekakansan edustajana oli ihmisenä parempi auttaja kuin juutalaisen papiston pappi ja leeviläinen.


title: Pseudepigrafit

text: Pseudepigrafinen kirjallisuus on kirjallisuutta, jonka kirjoittaja on joku muu kuin se, jonka nimiin teos on laitettu. Pseudepigrafinen kirjallisuus on usein laitettu jonkun autoritäärisen ja yhteisön arvostaman henkilön nimiin. Kirjoittaja saattoi ilmoittaa teoksensa kirjoittajaksi paljon aikaisemmin eläneen henkilön hankkiakseen teokselleen arvovaltaa tai kunnioittaakseen kirjoittajaksi nimeämäänsä henkilöä.


title: Pseudepigrafit

text: Termi "pseudepigrafi" on peräisin kreikan kielen sanoista , "pseudēs", "väärä" ja , "epigrafē", "kirjoitus".


title: Pseudepigrafit

text: Pseudepigrafinen kirjallisuus oli tavallista erityisesti antiikin aikana. Tuon ajan kulttuurissa se oli hyväksyttyä eikä sitä pidetty mitenkään vääränä tai epäilyttävänä. Pseudepigrafeissa ei näin ole suoranaisesti kyse valehtelusta tai väärentämisestä. Tällaista kirjallisuutta kuuluu useiden tunnettujen antiikin aikaisten kirjailijoiden nimissä kulkevien teosten joukkoon. Tällaisia kirjoja kuuluu myös Raamatun apokryfiseen kirjallisuuteen, jossa pseudepigrafit ovat usein Raamatun kaanoniin kuuluvien kirjojen muunnoksia ja mukaelmia.


title: Pseudepigrafit

text: Usein pseudepigrafisessa kirjallisuudessa jatketaan jotakin yhteisölle tärkeätä kertomustraditiota. Toisinaan pseudepigrafisten kirjojen päämääränä on vakuuttaa yhteisö sen arvostaman henkilön auktoriteetillä jostakin ajankohtaisesta ja tärkeästä asiasta. Yhteisöt hyväksyivät pseudepigrafiset kirjat, koska ajattelivat historiallisen henkilön auktoriteetin ikään kuin siirtyneen pseudepigrafin kirjoittajalle. Näin ollen pseudepigrafejakin pidettiin uskottavina lähteinä.


title: Pseudepigrafit

text: Pseudepigrafista kirjallisuutta on ollut kirjallisuuden alkuajoista lähtien. Antiikin kreikkalaiset kirjailijat viittaavat usein teksteihin, jotka oli laitettu myyttisten hahmojen Orfeuksen tai Musaioksen nimiin, vaikkakaan niitä ei useinkaan pidetty todellisuudessa näiden kirjoittamina. Tekstejä tunnistettiin pseudepigrafisiksi jo antiikin aikana; esimerkiksi Homeeristen hymnien nimellä tunnettu kokoelma tunnistettiin jo varhain todellisuudessa jonkun muun kuin Homeroksen kirjoittamiksi.


title: Pseudepigrafit

text: Kirjallisuudentutkimuksessa kirjailijan nimen eteen on tapana liittää etuliite "Pseudo-" silloin, kun joku teos, jota on aiemmin pidetty tämän kirjoittamana, on osoitettu pseudepigrafisiksi. Esimerkiksi kreikkalaisten myyttien ensyklopedista kokoelmaa "Bibliotheke" ei enää pidetä Apollodoroksen kirjoittamana, vaan sen kirjoittajasta käytetään nimitystä "Pseudo-Apollodoros"; eikä myyttisten henkilöiden tähtikuvioiksi muuttumista käsittelevää teosta "Katasterismoi" pidetä enää Eratostheneen kirjoittamana, vaan sen kirjoittajasta käytetään nimitystä "Pseudo-Eratosthenes". Muita esimerkkejä ovat Pseudo-Aristoteles, Pseudo-Dionysios Areopagita ja Pseudo-Plutarkhos.


title: Pseudepigrafit

text: Pseudepigrafeihin kuuluvat Vanhan testamentin apokryfikirjoista mm. "Salomonin psalmit", "Henokin kirja", "Mooseksen taivaaseenastuminen" ja "Manassen rukous", ja Uuden testamentin apokryfisestä kirjallisuudesta mm. "Jaakobin protoevankeliumi" ja "Paavalin kirje laodikealaisille". Nykyään tutkijat pitävät myös eräitä Uuden testamentin kaanoniin luettuja kirjoja pseudepigrafisina; näitä ovat mm. eräät Paavalin kirjeet, kuten pastoraalikirjeet.


title: Pseudepigrafit

text: Katolinen kirkko kutsuu Vanhan testamentin pseudepigrafeja apokryfikirjoiksi, koska se hyväksyy varsinaiset apokryfikirjat osaksi Raamattua, kutsuen niitä deuterokanonisiksi kirjoiksi.


title: The First

text: The First on suomalainen vuonna 1964 perustettu pop-musiikkia esittävä yhtye.


title: The First

text: Yhtye esiintyi 1960-luvulla esimerkiksi The Jimi Hendrix Experiencen ja The Holliesin Suomen-konserttien avaajana.


title: The First

text: Yhtyeen perustivat Leif Kiviharju, Markku Vihavainen, Teuvo Grönroos ja Seppo Järvinen. Yhtyeen nimi sai alkunsa uudenvuodenaattona 1965, jolloin yhtye esiintyi Kerho Ykkösessä radion suorassa lähetyksessä. The First nousi suosioon nopeasti ja sai keikkakalenterinsa täyteen.


title: The First

text: Maaliskuussa 1966 Grönroos lähti suorittamaan varusmiespalvelusta, jolloin hänet korvasi Kiviharjun suosituksesta Mårten Enqvist. Syksyllä Vihavaisen lähdettyä opiskelemaan kitaristiksi tuli Arto Lönnfors.


title: The First

text: Yhtyeen maine kantautui levy-yhtiöiden tietoon, ja vuoden 1967 aikana ilmestyivät singlet Perjantai", "Meni hermot" ja "Jos sais reissullansa". Marraskuussa 1967 The First hajosi Kiviharjun lähdettyä varusmiespalvelukseen. Päästyään armeijasta Kivikarju, Enqvist ja Järvinen perustivat helmikuussa 1969 Lemon-yhtyeen yhdessä Arto Tarkkosen kanssa.


title: The First

text: Manageri Raimo Pirskanen kokosi uuden Firstin, jossa soittivat lopulta Alf Kiviharju (kitara), Raimo Wallen (saksofoni) ja Zape Leppänen (rummut). Basisteina vierailivat Vesa Toppinen, Lasse Kvist ja Olli Ödner. Alkuperäiset jäsenet eivät hyväksyneet Pirskasen toimintaa, minkä johdosta välit manageriin viilenivät.


title: The First

text: Vuonna 1986 Kiviharju, Lönnfors, Enqvist ja Järvinen lyöttäytyivät taas yhteen ja palasivat julkisuuteen "Blue Monday" -levyn myötä. Lönnfors siirtyi viettämään hiljaista elämää 1995. Hänet paikkasi Cay Karlsson, joka toimi 1960-luvulla The Scaffolds -yhtyeen laulusolistina. Nykyään The First soittaa Back to the Sixties -tapahtumissa.


title: The First

text: Basistit vaihtelivat


title: Sairaanhoitopiiri

text: Sairaanhoitopiiri on Suomen terveydenhoidossa hallinnollinen yksikkö, jonka tehtävänä on tarjota jäsenkuntiensa asukkaille erikoissairaanhoidon palveluja.


title: Sairaanhoitopiiri

text:
Sairaanhoitopiirit määritellään erikoissairaanhoitolaissa. Viimeisimmätkin sairaahoitopiirit aloittivat toimintansa 1991. Lain mukaan jokaisen Suomen kunnan on kuuluttava johonkin sairaanhoitopiirin kuntayhtymään. Sairaanhoitopiirit tuottavat alueensa terveyskeskuksille niiden tarvitsemia erikoissairaanhoidon palveluja, joita ei kannata tuottaa terveyskeskuksissa. Lisäksi sairaanhoitopiirien vastuulla ovat tutkimus-, kehittämis- ja koulutustoiminta sekä tietojärjestelmien yhteen sovittaminen.
Jokainen sairaanhoitopiiri kuuluu erääseen yliopistolliseen sairaalaan. Nykyiset sairaanhoitopiirit ovat:


title: Sairaanhoitopiiri

text: Sen lisäksi Ahvenanmaalla on Ålands hälso- och sjukvård, joka on maakuntahallituksen alainen laitos.


title: Sairaanhoitopiiri

text: Sairaanhoitopiirien alueet noudattelevat likimain nykymaakuntien rajoja, seuraavin poikkeuksin:


title: Perikoreesi

text: Perikoreesi (, , 'keskinäinen toisensa läpäiseminen') on kristinuskon teologian käsite. "Trinitaarinen perikoreesi" liittyy kolminaisuusoppiin, "kristologinen perikoreesi" oppiin Kristuksesta.


title: Perikoreesi

text: Kolminaisuusopissa perikoreesi viittaa "Isän", "Pojan" ja "Pyhän Hengen" suhteeseen. Nämä kolme persoonaa ikään kuin läpäisevät toisensa säilyttäen samalla identiteettinsä. Perikoreesi-ajatuksesta seuraa käsite appropriaatio eli "jollekin ominaiseksi lukeminen": jumaluuden eri ominaisuudet ja teot luetaan liitetään kukin yhteen tiettyyn kolminaisuuden persoonaan.


title: Perikoreesi

text: Kristologisessa perikoreesissa on kyse Kristuksen jumalallisen ja inhimillisen luonnon vastaavanlaisesta keskinäisestä suhteesta.


title: Justus Elias Montell

text: Justus Elias Montell (16. elokuuta 1869 Geta – 6. elokuuta 1954 Turku) oli suomalainen biologi. Montell toimi Åbo Akademin biologisten kokoelmien intendenttinä vuosina 1930–1954. Filosofian kunniatohtoriksi hänet nimitettiin vuonna 1947.


title: Justus Elias Montell

text: Ahvenanmaalla syntynyt Montell valmistui filosofian maisteriksi Helsingin yliopistosta vuonna 1893, jonka jälkeen hän opiskeli kuvataiteita Helsingissä, Tukholmassa, Münchenissä ja Italiassa. Tämän jälkeen hän hakeutui opiskelemaan Evon metsäkouluun, josta valmistuttuaan hän toimi metsäntarkastajana ja metsänhoitajana muun muassa Muoniossa ja Enontekiöllä eläkkeelle jäämiseensä vuonna 1930 asti.


title: Justus Elias Montell

text: Varsinaisen leipätyönsä lisäksi Justus Montell oli kasvi- ja perhoskerääjä. Hän lahjoitti aikansa suurimman Pohjolan yksityisen kasvikokoelmansa Åbo Akademille, joka palkkasi päätyöstään eläkkeelle jääneen Montellin hoitamaan yliopiston biologisia kokoelmia. Montell omisti myös laajan täytettyjen lintujen sekä linnunnahkojen ja munien kokoelman. Montellin ehdotuksesta perustettiin Suomen ensimmäinen luonnonsuojelualue, Mallan luonnonpuisto vuonna 1916.


title: Appropriaatio

text: Appropriaatio (lat. "appropriatio, "'jollekulle (ominaiseksi) lukeminen') on kristinuskon teologiaan, erityisesti kolminaisuusoppiin kuuluva käsite. Sillä tarkoitetaan Kolminaisuudelle yleisesti kuuluvan toiminnan osoittamista yksittäisen persoonan teoksi.


title: Appropriaatio

text: Kolminaisuusopin mukaan pyhässä Kolminaisuudessa persoonat toimivat pääsääntöisesti yhdessä; jokainen jumalallinen teko on Isän ja Pojan ja Pyhän Hengen yhdessä toteuttama teko. Näin esimerkiksi luominen ja pelastus kuuluvat ovat siis Kolminaisuduen yhteisiä tekoja. Appropriaatiolla viitataan siihen, että teot luetaan jollekin Kolminaisuuden persoonista ikään kuin tämä olisi teon varsinainen toteuttaja. Näin esimerkiksi luominen approprioidaan eli luetaan Isän, lunastus Pojan, ja pyhitys Hengen työksi, vaikka varsinaisesti jokaisessa näistä toiminnoista koko Kolminaisuus toimii yhdessä.


title: Appropriaatio

text: On olemassa myös sellaisia toimintoja, joiden katsotaan olevan vain tietyille persoonille kuuluvia. Esimerkiksi Kolminaisuuden persoonien keskinäisiä suhteita kuvaavat toiminnot - kuten esimerkiksi se, että Isä synnyttää Pojan ja lähettää Pojan, Poika syntyy Isästä ja Henki lähtee Isästä - ovat vain persoonille itselleen kuuluvia toimintoja. Myös lihaksitulleen Pojan ihmisenä tekemät asiat ovat vain Pojan toimintoja.


title: Ruotsalaisuuden päivä

text: Ruotsalaisuuden päivä () on Suomessa 6. marraskuuta vietettävä yleinen liputuspäivä. Päivä juhlistaa suomenruotsalaisten oikeutta käyttää ruotsin kieltä Suomessa, mutta tarkoituksena on Folktingetin mukaan myös kunnioittaa Suomen kieliryhmien yhteistä kaksikielistä isänmaata.


title: Ruotsalaisuuden päivä

text: Päivää vietetään radiossa lähetettävällä pääjuhlalla, ja siihen liittyviä tilaisuuksia vietetään myös muun muassa ruotsinkielisissä kouluissa, joissa juhlintaan kuuluu oleellisena osana äidinkielen laulu ”Modersmålets sång”. Päivää vietetään Ruotsin kuninkaan Kustaa II Aadolfin juliaanisen kalenterin mukaisena kuolinpäivänä, joka on ollut merkittynä almanakkaan Kustaa Aadolfin nimipäiväksi jo 1600-luvulta lähtien. Kustaa II Aadolf kaatui Lützenin taistelussa vuonna 1632, gregoriaanisen kalenterin mukaan 16. marraskuuta.


title: Ruotsalaisuuden päivä

text: Juhlapäivä sai alkunsa, kun vasta perustettu Ruotsalainen kansanpuolue ryhtyi vuonna 1908 viettämään erityistä ruotsalaisuuden päivää, jonka tarkoituksena oli vahvistaa ruotsinkielisen kansanosan yhteenkuuluvuuden tunnetta. Päiväksi valittiin kuningas Kustaa II Aadolfin kuolinpäivä, sillä hän oli kaatunut kolmikymmenvuotisessa sodassa, jonka yhteydessä luotiin pohja Ruotsin suurvalta-asemalle. Alkuvuosina juhla keskittyikin voimakkaasti kuninkaan henkilön ympärille. Ruotsissa samaa päivää on vietetty 1800-luvulta saakka nimenomaan kaatuneen kuninkaan muistoksi ja juhlan nimi on Kustaa Aadolfin päivä ("Gustav Adolfsdagen").


title: Ruotsalaisuuden päivä

text: Kieliriitojen värittämällä 1930-luvulla ruotsalaisuuden päivän juhlintaa varjostivat äärimmillään jopa rajuiksi katutappeluiksi kärjistyneet Suomen kieliryhmien väliset kiistat. ”Suomalaisuusintoilijoiden” piirissä päivää pidettiin ”aggressiivisen imperialismin juhlapäivänä”. Toisen maailmansodan aikana pyrittiin korostamaan kansan yhteenkuuluvuutta kielirajoista huolimatta ja myös juhlien järjestäjä vaihtui puoluepolitiikan ulkopuoliseksi Folktingetiksi.


title: Ruotsalaisuuden päivä

text: Yliopiston almanakkaan 6. marraskuuta on merkitty liputuspäiväksi vuodesta 1979 lähtien. Nimike "svenska dagen (ruotsalaisuuden päivä)" on ollut almanakassa vuodesta 1980.


title: Eugène Terre’Blanche

text: Eugène Terre’Blanche (31. tammikuuta 1941 Ventersdorp, Transvaal – 3. huhtikuuta 2010 Ventersdorp, Luoteismaakunta) oli eteläafrikkalainen äärimmäisyysliikkeiden edustaja, joka kuului valkoiseen ylivaltaan tähtäävän Afrikaner Weerstandsbeweging -järjestön (”Afrikaanerien vastarintaliike”) perustajiin ja toimi sen puheenjohtajana. Hän oli innokas apartheidin kannattaja.


title: Eugène Terre’Blanche

text: Terre’Blanchen sukujuuret juontavat ranskalaisessa, Toulonin seudulta Etelä-Afrikkaan vuonna 1704 siirtolaiseksi saapuneeseen hugenottiin Estiennen Terreblanceen. Isoisä Etienne Terre'Blanche taisteli brittejä vastaan buurisodassa, ja hänen isänsä oli Etelä-Afrikan armeijan (South African Defence Force – SADF) everstiluutnantti. Hän kävi koulunsa Potchefstroomissa. Eugene Terre’Blanche syntyi vuonna 1941 Ventersdorpissa Transavaalissa. Hän kävi koulunsa Potchefstroomissa. Olemukseltaan kookkaana hän tuli valituksi lukioaikana koulunsa rugbyjoukkueeseen ja sen kapteeniksi.


title: Eugène Terre’Blanche

text: Terre’Blanche aloitti uransa poliisina vuonna 1964 Lounais-Afrikassa, josta tuli myöhemmin Namibian valtio. Hän osallistui erityisjoukkoihin, joiden tehtävänä oli suojella Etelä-Afrikan tasavallan presidentin ja pääministerin residenssien turvallisuutta. Kuitenkin vuonna 1968 hän lopetti toimintansa poliisivoimissa ja keskittyi maatalouden harjoittamiseen.


title: Eugène Terre’Blanche

text: Terre’Blanche vastusti pääministeri John Vorsterin liian liberaalina pitämäänsä politiikkaa, ja vuodesta 1968 lähtien hän toimi aktiivisti Etelä-Afrikan Kansallispuolueen äärioikeistolaisen siiven riveissä. Hän ei kuitenkaan onnistunut yrityksissään päästä maan parlamenttiin Heidelbergin vaalipiiristä.


title: Eugène Terre’Blanche

text: Terre’Blanche perusti kuuden ystävänsä kanssa Heidelbergissä 3. heinäkuuta 1973 Afrikaner Weerstandsbewegingin, jonka tehtäväksi tuli taistelu buurien oman valtion Boerestaatin perustaminen.


title: Eugène Terre’Blanche

text: ANC:n ja Kansallispuolueen johtamien Etelä-Afrikan demokratisoimisneuvottelujen aikana 1990-luvun alussa AWB uhkasi aloittaa täysimittaisen sodan. AWB:n kannattajat murtautuivatkin sisään World Trade Centeriin, jossa neuvottelut olivat käynnissä, pelottelivat neuvottelijoita ja töhrivät seiniä rasistisilla kirjoituksilla. Yksi ANC:n kokousedustaja pahoinpideltiin lievästi. AWB poistui tämän jälkeen rakennuksesta.


title: Eugène Terre’Blanche

text: Ennen Etelä-Afrikan ensimmäisiä vapaita vaaleja Bophuthatswanan hallitsija Lucas Mangope pyysi apua levottomuuksien hillitsemisessä oikeistolaiselta Afrikaner Volksfront järjestöltä, jonka jäsen AWB oli. Vaikka Mangope erityisesti kielsi AWB:n osallistumisen, AWB:n joukkoja tuli alueelle. Afrikaner Weerstandsbeweging -järjestön jäsenten ilmaantuminen alueelle sai Mangopen oman armeijan kapinoimaan, ja hänet syöstiin vallasta. Bophuthatswanan epäonnistuminen pani pisteen buurinationalistien ääriryhmien suunnitelmille aseellisesta vastarinnasta uutta demokraattista järjestystä vastaan afrikaanien volkstaatin perustamiseksi.


title: Eugène Terre’Blanche

text: Afrikaner Weerstandsbewegingin toiminnassa Terre’Blanche toteutti lisäksi muun muassa seuraavia operaatioita:Terre’Blanchesta tuli enemmän kuin Etelä-Afrikan konservatiivisen puolueen johtajista valkoisen äärioikeiston ja apartheidin symboli. Mielikuvat Terre'Blanchista ja AWB:stä aiheuttivat maltillisten konservatiivien siirtymisen muihin järjestöihin.


title: Eugène Terre’Blanche

text: Terre’Blanche tuomittiin 17. kesäkuuta 1997 kuudeksi vuodeksi vankeuteen hyökkäyksestä huoltoasemalle ja yrityksestä murhata maatyöläinen. Hänet vapautettiin kesäkuussa 2004. Hän kuitenkin nautti laajoja etuoikeuksia AWB-järjestöön myönteisesti suhtautuvan vankilahenkilökunnan taholta, ja niin hän viettikin suurimman osan tästä ajasta sairaalassa sekä hoitaen vankilan puutarhaa ja maatilaa. Hän tuli tämä aikana myös uskoon, ja hän laimensi aiempia hyvin jyrkkiä rasistisia mielipiteitään.


title: Eugène Terre’Blanche

text: Apartheidin loppumisen myötä Terre’Blanche ja hänen kannattajansa saivat armahduksen hyökkäyksestä World Trade Centeriä vastaan. Sitä kutsutaan "Ventersdorpin taisteluksi". Siihen liitettiin myös muut ryhmän teot. Armahduksen myönsi Etelä-Afrikan totuuskomissio (Truth and Reconciliation Commission).


title: Eugène Terre’Blanche

text: Terre’Blanche murhattiin huhtikuussa 2010. 21-vuotias mies ja 15-vuotias poika hyökkäsivät hänen kimppuunsa hänen maatilallaan. Syynä olivat maatöistä maksamattomat palkat. Toisen syytetyn asianajajan mukaan surman motiivina oli Terre’Blanchen yritys harrastaa seksiä tämän päämiehen kanssa.


title: Nikolai Gumiljov

text: Nikolai Stepanovitš Gumiljov (, 15. huhtikuuta 1886, Kronstadt, Pietari, Venäjä – elokuu 1921, Venäjä) oli merkittävä venäläinen runoilija, joka perusti akmeismiliikkeen. Hän oli Anna Ahmatovan ensimmäinen aviomies, ja heillä oli yhteinen poika Lev Gumiljov (1912–1992). Nikolai Gumiljov teloitettiin kommunisminvastaisesta toiminnasta elokuussa 1921.


title: Nikolai Gumiljov

text: Gumiljov syntyi Kronstadtissa Pietarin edustalla. Hän opiskeli Tsarskoje Selon kymnaasissa, jossa hänen opettajanaan toimi runoilija Innokenti Annenski. Myöhemmin Gumiljov kertoi Annenskin vaikuttaneen siihen, että hän ryhtyi runoilijaksi. Hänen ensimmäinen runonsa "Pakenen kaupungista metsiin" () julkaistiin 8. syyskuuta 1902. Hän julkaisi ensimmäisen runokirjansa "Konkistadorien matka" ("Путь конквистадоров") vuonna 1905. Se koostui runoista, käsittelivät koskivat eksoottisia kohteita Tšadjärven kirahveista Caracallan krokotiileihin. Vaikka Gumiljov oli ylpeä kirjasta, monet kriitikot arvostelivat sen tekniikkaa huonoksi. Vuodesta 1907 lähtien Gumiljov matkusti laajasti Euroopassa, erityisesti Italiassa ja Ranskassa. Hänen uusi kokoelmansa "Romanttisia kukkia" ("Романтические цветы") ilmestyi vuonna 1908. Pariisissa hän julkaisi kirjallisuuslehteä "Sirius", mutta ainoastaan kolme numeroa julkaistiin. Palattuaan Venäjälle hän toimitti ja kirjoitti lehteä "Apollon". Tällöin hän rakastui Tšerubina de Gabriakiin. "Tšerubina de Gabriak" oli itse asiassa kahden kirjailijan — Jelizaveta Dmitrijevan ja Maksimilian Vološinin — käyttämä salanimi. Gumiljov tunsi tulleensa petetyksi ja haastoi Vološinin kaksintaisteluun.


title: Nikolai Gumiljov

text: Kuten aikaisemmin Gustave Flaubert ja Arthur Rimbaud, Gumiljov oli kiinnostunut Afrikasta ja matkusteli siellä ainakin kerran vuodessa. Hän metsästi leijonia Etiopiassa ja toi Pietarin museoon antropologisesti ja etnografisesti laajan kokoelman afrikkalaista taidetta. Hänen kokoelmansa "Teltta" (1921) sisältää hänen parhaita runojaan afrikkalaisista aiheista.


title: Nikolai Gumiljov

text: Gumiljov ja Anna Ahmatova avioituivat 25. huhtikuuta 1910. Heidän lapsensa Lev syntyi 18. syyskuuta 1912. Gumiljov julkaisi kaksi runokokoelmaa "Helmiä" ("Жемчуга") 1910 ja "Vieras taivas" ("Чужое небо") vuonna 1912. Gumiljov perusti runoilijoiden akmeismiliikkeen yhdessä Sergei Gorodetskin kanssa, liikkeen merkittävämmäksi teokseksi muodostui kuitenkin Osip Mandelstamin runokokoelma "Kivi" 1912. Monet huomattavat runoilijat, kuten Georgi Ivanov ja Vladimir Nabokov, hylkäsivät Gumiljovin koulukunnan.


title: Nikolai Gumiljov

text: Kun Ensimmäinen maailmansota sota alkoi, Gumiljov palasi Venäjälle ja liittyi jalkaväkirykmenttiin. Hänet palkittiin ansioistaan kahdella Pyhän Yrjön ansioristillä (24. joulukuuta 1914 ja 5. helmikuuta 1915). Hänen sotarunonsa on julkaistu kokoelmassa "Nuolikotelo" ("Колчан"). Venäjän vallankumouksen aikana Gumiljov palveli upseerina Pariisissa. Huolimatta varoituksista hän palasi Venäjälle, Pietariin. Pietarissa hän julkaisi muutamia uusia kokoelmia, "Tabernaakkelin" ja "Kokon". Lopullinen ero Anna Ahmatovan kanssa astui voimaan 5. elokuuta 1918.


title: Nikolai Gumiljov

text: Vallankumouksen jälkeen ensimmäisinä vuosina Lenin hyväksyi ja suosi taiteilijoiden uusia kokeiluja. Aleksandr Blok, Nikolai Gumiljov ja muut merkittävät taiteilijat olivat salaisen poliisin Tšekan tarkkailtavana. Poliittiset erimielisyydet kasvoivat taiteilijoiden ja kommunistipuolueen viranomaisten välillä vuosien kuluessa. Gumiljov ei salannut kommunisminvastaisia mielipiteitään, hän ei halunnut liittyä bolševikkien kirjallisiin ryhmiin. Gumiljov perusti yleisvenäläisen kirjailijaunionin 1920. Tšeka vangitsi hänet vastavallankumouksesta syytettynä 3. elokuuta 1921. Kaikkiaan 61 osallista, muiden muassa Gumiljov, teloitettiin arviolta 24. elokuuta 1921; tarkkaa päivämäärää ja paikkaa ei tiedetä.


title: Alain Perrin

text: Alain Perrin (s. 7. lokakuuta 1956) on ranskalainen jalkapallovalmentaja. Lokakuusta 2018 lähtien hän on toiminut AS Nancyn päävalmentajana.


title: Alain Perrin

text: Vaatimattomaksi jääneen peliuransa jälkeen Perrin aloitti valmentamisen 1983 AS Nancyn juniorivalmentajana. Kymmenvuotisen juniorivalmentajan uransa jälkeen hän siirtyi 1993 ESTAC Troyes'n päävalmentajaksi. Perrin nosti seuran kuudessa kaudessa konferenssitasolta Ligue 1:een. Troyes'ssa saavuttamansa menestyksen myötä Perrin pestattiin Olympique de Marseille'n päävalmentajaksi 2002.


title: Alain Perrin

text:
Perrin hankki Marseille'hen Norsunluurannikolta kotoisin olevan hyökkääjän Didier Drogban Ranskan jalkapallohistorian suurimmalla siirtosummalla.
Perrin sai potkut seurasta tammikuussa 2004 huonon menestyksen seurauksena.


title: Alain Perrin

text: Heinäkuussa 2004 Perrin nimettiin arabiemiraattilaisen Al Ain FC:n päävalmentajaksi. Perrin sai kuitenkin potkut seurasta saman vuoden lokakuussa.


title: Alain Perrin

text: Huhtikuussa 2005 Portsmouth FC palkkasi Perrinin uudeksi päävalmentajaksi ja Perrin valmensi englantilaisseuraa saman vuoden syksyyn saakka, kunnes sai potkut seuran huonon menestyksen vuoksi Englannin Valioliigassa.


title: Alain Perrin

text: Toukokuusta 2006 saakka Perrin on valmentanut FC Sochaux'ta. Perrinin johdolla Sochaux voitti seurahistorian toisen Coupe de Francen. Sochaux kaatoi kuumassa finaalissa Olympique de Marseillen. Edellisestä Sochaux'n cup-voitosta oli kulunut 70 vuotta.


title: Alain Perrin

text: Toukokuun 30. päivänä 2007 ranskalaismediat uutisoivat Perrinin siirtymisestä Olympique Lyonnais'n päävalmentajaksi. Perrin seurasi tehtävät aikaisemmin jättänyttä Gérard Houllieria.


title: Alain Perrin

text: Kaudella 2007–08 Lyon jatkoi Perrinin johdolla edelleen dynastiaansa ja seura juhli kauden päätteeksi jo seitsemättä perättäistä Ranskan mestaruuttaan. Coupe de Francessa Perrin luotsasi Lyonin finaalin ensi kerran yli 30 vuoteen. Jännittävässä finaalissa Paris Saint-Germainia vastaan edettiin maalittomassa tilanteessa jatkoajalle. Sidney Govoun 102.minuutilla iskemä osuma takasi lopulta Olympique Lyonnais'lle tuplamestaruuden ja Perrinille uran toisen perättäisen Coupe de Francen voiton.


title: Alain Perrin

text: Kesäkuussa 2008 Lyonin seurajohto ilmoitti yllättäen, ettei se jatka Perrinin sopimusta tuplamestaruudesta huolimatta.


title: Alain Perrin

text: Marraskuussa 2008 Perrin palasi valmennustehtäviin siirtyen Ligue 1:den hännille juuttuneen AS Saint-Étiennen päävalmentajaksi. Perrinin johdolla seura onnistui säilyttämään paikkansa sarjassa, mutta tulokset olivat silti vaisuja. Kausi 2009/10 alkoi myös vaisusti ja Perrin sai lopulta joulukuun puolivälissä 2009 potkut tehtävistään.


title: Alain Perrin

text: Heinäkuussa 2010 Perrin siirtyi qatarilaisseura Al-Khorin valmentajaksi. Perrin valmensi Al-Khoria kaksi kautta. Kesäkuussa 2012 hän siirtyi Qatarin olympiajoukkueen päävalmentajaksi. Hän jätti tehtävänsä joulukuun lopulla 2013 ja siirtyi Al-Gharafan päävalmentajaksi. Menestys seurassa jäi heikoksi ja Perrinillä oli erimielisyyksiä seurajohdon kanssa. Hän jätti tehtävänsä jo helmikuussa 2013.


title: Alain Perrin

text: Maaliskuussa 2013 Perrinin ura jatkui Umm-Salalin päävalmentajana. Perrinin pesti seurassa päättyi heikkojen esitysten vuoksi potkuihin lokakuun alussa 2013.


title: Alain Perrin

text: Helmikuun lopulla 2014 Perrinistä tuli Kiinan jalkapallomaajoukkueen päävalmentaja. Perrinin johdolla Kiina eteni 11 vuoden tauon jälkeen jatkoon Aasian mestaruuskisojen alkulohkosta vuoden 2015 kisoissa. Tie katkesi kuitenkin puolivälierätappioon Australialle. EAFF Itä-Aasian Cupissa 2015 Kiina sijoittui toiseksi Etelä-Korean vietyä mestaruuden. Perrin sai potkut tehtävästään tammikuussa 2016 kehnosti sujuneiden MM2018-karsintojen takia.


title: Alain Perrin

text: Lokakuun lopussa 2018 Perrin palasi valmentajaksi kotimaahansa, kun hänestä tuli Ligue 2:n jumboksi juuttuneen AS Nancyn päävalmentaja.


title: Ribotsyymi

text:
Ribotsyymit ovat RNA-entsyymejä. Ne ovat RNA-molekyylejä, jotka pystyvät katalysoimaan joitain biokemiallisia reaktioita. Tällöin ribotsyymi tekee mahdolliseksi tai nopeuttaa jonkun tietyn reaktion/reaktioita.
Yleisimmin ribotsyymit katalysoivat fosfaattiryhmien siirtoa.
Ribotsyymien kyky edesauttaa kemiallisia reaktioita riippuu molekyylin muodosta, joka taas riippuu molekyylin emäsjärjestyksestä.
Proteiinisynteesissä peptidisidosten syntymistä katalysoiva ribosomi on tunnetuin esimerkki ribotsyymistä, koska ribosomin aktiivinen osa on RNA:ta. Ribotsyymien arvellaan edeltäneen proteiinipohjaisia entsyymejä RNA-maailma-teoriassa.


title: Ribotsyymi

text:
Ribotsyymit ennusti jo Francis Crickin työryhmä vuonna 1967. Ensimmäiset tunnetut ribotsyymit löysivät Thomas Cech ja Sidney Altman 1980-luvulla, ja ensi kertaa sanaa ribotsyymi käytti Kelly Krugerin ryhmä vuonna 1982 Cell-lehdessä.
Jotkut ribotsyymit ovat syntyneet sattumalta, toiset on ainakin osittain suunniteltu. Erään kokeen mukaan joka 1E-14 satunnaisesti syntynyt RNA oli ribotsyymi. Ribotsyymin minimikoko on 30–40 emästä, toisten tietojen mukaan 52 emästä. Tyypillisesti ribotsyymit ovat noin 250 emästä pitkiä. Monet tunnetut ribotsyymit pilkkovat RNA:ta. Niin sanottu vasaranpääribotsyymi tyyppiä I halkoo RNA:ta tietyissä kohdin kolmiulotteisen rakenteensa ansiosta. Vasaranpääribotsyymi I:n pituus on tavallisesti 47 nukleotidia, ja emäksistä on oltava oikein 69 %.
GlmS on ribotsyymi, joka luo fruktoosi-6-fosfaatista ja glutamiinista glukosamiini-6-fosfaattia. GLmS:n pituus on 186,5 nukleotidia, ja sen emäksistä on oltava noin 60 % oikein.


title: Ribotsyymi

text:
R-18 luokan I ligaasi-ribostyymista synnytetty on yli 190 emäksen pituinen ribotsyymi, joka pystyy kopioimaan vuorokauden sisään ennen hajoamistaan 14 emästä, joiden on oltava tietynlaisia. Tällöin R-18 ei ole hyvä ja tehokas yleiskäyttöinen RNA-kopioija, vaikka onkin suhteellisen tarkka. R-18a toimii myös jäässä tosin kuin proteiinientsyymit. Vuonna 2011 aiemmasta R-18:sta satunnaismuuntelulla ja osin myös suunnittelulla kehitetty 199 nukleotidin ribotsyymi tC19Z voi kopioida melko tarkasti 95 RNA-nukletodidia, mutta ei oman pituistaan RNA:ta. tC19Z ei ole niin vaativa kopioitavan
emäsketjun emäksien suhteen.


title: Ribotsyymi

text: RNA:n suorittama katalyysi vaatii fosforihappoa ja koentsyymiksi metalli-ionin, joka on tavallisesti magnesium, kalsium tai vastaava. Metalli-ioni voi sitoutua esimerkiksi adeniiniin tai guaniiniin.


title: Ribotsyymi

text: Yleensä katalyysi tarvitsee magnesiumia, kalsium käy magnesiumin paikalle, mutta reaktiot hidastuvat silloin huomattavasti.


title: Ribotsyymi

text: Kerälle taipuneissa RNA-ketjuissa on paikkoja metalli-ionien sitoutumista varten.


title: Ribotsyymi

text: Metalli-ioni voi sitoutua kaksiketjuisen RNA:n/DNA:n-pareihin A-T, G-C, A-T(U) tai kolmikkoon G-G-C sekä nelikkoon G-G-G-G. Nämä emäkset, esim A-T ovat RNA/DNA-ketjun/ketjujen eri paikoissa olevia nukleotideja.


title: Ribotsyymi

text: Toimiakseen ribotsyymi vaatii monia emäksiä.


title: Ribotsyymi

text: Eräässä ribotsyymissä, ryhmän I intronissa on oltava kolme emästä eri puolilla ketjua, A, U, G, ja magnesiumia sitova kohta. "Tetrahymena"n intronin suorittama transeesterikaatio vaatii sarjan GGAGGG, joka on vastakkain sarjan UCUCCC kanssa. U1-G22 sitoo Mg2+:n. Lisäksi on oltava ketju AAAAA. Lisäksi on oltava peräkkäinen AG,eli niin sanottu G-paikka.


title: Ribotsyymi

text: Eräässä itseään käsittelevässä ribotsyymissä on kaksi aktiivista kohtaa, joista toisen pituus on 4 emästä, toisen 6 emästä. Ribotsyymin reaktiivinen kohta, RNA-halkoja toimii emästen G ja A välissä. Aktiivisten kohtien välissä on 15 emästä, ja toisessa 9 emästä.


title: StumbleUpon

text: StumbleUpon on kaupallinen WWW-hakupalvelu, jossa yhdistyvät selainkäyttäjien välisen sosiaalisen verkoston periaatteet valikoista käsin luotaviin blogeihin. Internet-selaimeen asennettava lisäosa luo työkalupalkin, joka automatisoi WWW-sivujen keräämisen, jakelun ja arvioinnin eri kategorioihin perustuvalla menetelmällä.


title: StumbleUpon

text: StumbleUponin käyttö muistuttaa television käyttäjille tuttua kanavasurffausta. Rekisteröidyt käyttäjät voivat asentaa StumbleUponin Firefox-, Mozilla Suite- ja Internet Explorer -selaimiin. StumbleUponin avulla käyttäjät arvioivat WWW-sivuja yksinkertaisella "peukalo ylös, peukalo alas"-menetelmällä. Kukin käyttäjä voi luoda kiinnostuksensa kohteita vastaavaan profiilin, jonka perusteella samankaltaisen profiilin omaaville StumbleUpon suosittelee hyvät arviot saaneita WWW-sivuja. Arvioita voi tehdä myös kirjallisesti, mutta sivujen luokittelu suosituimmuusjärjestykseen tapahtuu kumulatiivisesti käyttäjien "peukalo ylös"-suositusten perusteella.


title: StumbleUpon

text: StumbleUpon saavutti miljoonan käyttäjän rajan heinäkuussa 2006. StumbleUponin kotisivujen ja ystävähakusivujen mukaan StumbleUponilla on 26. syyskuuta 2006 tehtyjen tilastojen perusteella yli 1,3 miljoonaa käyttäjää.


title: Lev Gumiljov

text: Lev Nikolajevitš Gumiljov (; 14. lokakuuta 1912 Pietari – 15. kesäkuuta 1992 Pietari) oli venäläinen historiantutkija, maantieteilijä, etnografi ja paleografi. Hänen ajatuksensa etnisten ryhmien syntymästä ja häviämisestä ovat synnyttäneet poliittisen ja kulttuurisen liikkeen uus-euraasialaisuuden.


title: Lev Gumiljov

text: Lev Gumiljovin vanhemmat olivat kuuluisia runoilijoita: Nikolai Gumiljov ja Anna Ahmatova. Vanhemmat erosivat, kun hän oli lapsi. Hänen isänsä ammuttiin vuonna 1921, eikä hän yhteiskunnallisen taustansa takia päässyt aluksi opiskelemaan yliopistoon. Hän toimi aluksi tutkimusretkien nuorempana avustajana. Hän pääsi opiskelemaan yliopistoon 1934, mutta pidätettiin ensimmäisen kerran 1935. Hänet vapautettiin pian, mutta häneltä kiellettiin paluu opiskelemaan yliopistoon, joten hän jatkoi opintojaan yksityisesti opiskelemalla vanhoja turkin- ja itämaisia kieliä.


title: Lev Gumiljov

text: Päästyään taas opiskelemaan, Lev Gumiljov erotettiin jälleen Leningradin yliopistosta 1938 äitinsä Anna Ahmatovan poliittisen epäsuosion takia. Hän sai viiden vuoden tuomion, jonka hän kärsi vankilassa Norilskissa. Vapauduttuaan hän jatkoi oleskeluaan Siperiassa toimimalla tutkimusretkikunnassa. Vuonna 1944 Gumiljoville myönnettiin lupa ilmoittautua vapaaehtoisena sotaan ja mennä rintamalle. Hän osallistui puna-armeijaan Berliinin taisteluun.


title: Lev Gumiljov

text: Sodan jälkeen Gumiljov suoritti loppututkinnon ulkopuolisena opiskelijana aloittaen jatko-opinnot. Mutta ongelmat jatkuivat hänen äitinsä jouduttua jälleen viranomaisten silmissä "häpeään". Vuoden 1949 alussa hän aloitti työn Neuvostoliiton kansojen etnografisessa museossa, mutta pidätettiin jälleen marraskuussa 1949 ja tuomittiin kymmenen vuoden tuomioon vankileireillä, ensin Karagandassa ja sitten Omskissa.


title: Lev Gumiljov

text: Josif Stalinin kuoleman jälkeen Gumiljov palasi Leningradiin 1956, jossa Eremitaašin johtaja Mihail Artamonov palkkasi hänet kirjaston henkilökuntaan. Artamonov sai hänet kiinnostumaan tataareista ja hän alkoi opettaa yliopistossa vuodesta 1960 alkaen. Kaksi vuotta myöhemmin hän väitteli tohtoriksi antiikin turkkilaisista. 1960-luvulta lähtien Gumiljov työskenteli Maantieteen instituutissa ja laati toisen väitöskirjan, tällä kertaa maantieteestä. Hänen sallittiin julkaista töitään, mutta joutui taas julkaisukieltoon 1970-luvulla Brežnevin hallintoaikana.


title: Lev Gumiljov

text: Vaikka neuvostoviranomaiset olivat torjuneet Gumiljovin ajatukset ja useimmat hänen teoksistaan olivat julkaisukiellossa, Gumiljovin kirjat, radio- ja televisio-ohjelmat ja haastattelut tulivat suosituiksi erityisesti perestroikan vuosina. Osoitukseksi hänen suosiostaan Kazakstanin presidentti Nursultan Nazarbajev rakennutti Lev Gumiljovin Euraasialaisen yliopiston vastapäätä omaa palatsiaan Kazakstanin uuteen pääkaupunkiin Astanassa.


title: ABC-analyysi

text: ABC-analyysi on muun muassa varastoitavien tuotteiden luokitteluun käytettävä menetelmä. Analyysi perustuu ajatukseen, jonka mukaan kaikki tuotteet eivät ole yhtä tärkeitä ja arvokkaita.


title: ABC-analyysi

text: Varastoitavat tuotteet voidaan luokitella esimerkiksi myynnin määrän tai tuotteen arvon mukaan. Luokittelun perusteella voidaan päättää kunkin tuoteryhmän varastointipolitiikasta. Nopeimmin kiertävien ja arvokkaimpien eli A-luokkaan kuuluvien tuotteiden varastotasoja on tärkeää valvoa tarkasti. Vastaavasti hitaammin kiertävien ja vähemmän arvokkaiden tuotteiden valvonnassa käytettävien menetelmien tulisi olla yksinkertaisia ja tehokkaita. ABC-analyysin luokkien määrä riippuu käyttötarpeesta, eli voidaan käyttää vain esimerkiksi kahta luokkaa, A ja C.


title: ABC-analyysi

text: Niin sanotun 80/20-säännön mukaan 20 prosenttia nimikkeistä aiheuttaa 80 prosenttia vuosikulutuksesta. Sääntö osoittaa, että kaikkia tuotteita ei ole järkevää ja tehokasta valvoa samoilla menetelmillä – tarkimmin valvottavaan A-luokkaan lasketaan vuosikulutukseltaan suurimmat nimikkeet, eli usein 20 prosenttia nimikkeistä.


title: ABC-analyysi

text: Yleisin käytetty jako perinteisessä ABC-analyysissa on volyymin jakaminen prosenttiosuuksiin 80-15-5. Tämä ei kuitenkaan ole kiinteä standardi ja se on useissa raportointivälineissä muokattavissa. ABC-luokituksen jatkokehityksessä on tehty tarkempia jakoja, käytössä on yleisesti versioita 4-13 luokan välillä. Tarkoituksena tarkemmalla jakamisella on se, että organisaatio pystyy entisestään kohdistamaan tarkemmin ja tuottavammin resurssejaan. Lisäksi useissa laajennuksissa on mukana nollaluokka, eli nimikkeet, joilla ei ole lainkaan kulutusta tarkastelujaksolla.


title: ABC-analyysi

text: ABC-analyysin soveltaminen asiakkaissa ja toimittajissa tuo mahdollisuuden käytettävissä olevien resurssien oikein suuntaamiseen. A-luokan toimittajien kanssa hyvän yhteistyösuhteen vaaliminen ja ostohintojen seuraaminen on erityisen tärkeää, kun puolestaan C-luokan toimittajilla tulee olla korvaavia vaihtoehtoja ja pyritään ensisijaisesti hoitamaan niitä vakioehdoilla ja vähäisellä huomiolla. Asiakkaiden osalta myynnin ja asiakaspalvelun resusseista valtaosa tulisi kohdistaa A-luokan asiakkaisiin. C-luokan asiakkaille rakennetaan esimerkiksi internetin itsepalvelukanavia tai muita standardimenetelmiä, joilla toimitusta kohden kuluva käsittelyaika saadaan mahdollisimman pieneksi.C-luokan nimikkeisiin käytettävät resurssit pyritään minimoimaan. Tietojärjestelmä ja tietohallinto auttaa automatisoimaan tilauksia ja tekemään hälytyksiä varaston tasosta. Näin näihin nimikkeisiin käytetyt resurssit vähenevät selkeästi ja hankinnan resurssit voidaan ohjata tärkeämpiin A- ja B-luokan tuotteisiin. Ennustustoimintojen avulla pystytään analysoimaan näiden nimikkeiden tarpeita ja samalla nimikkeiden hankinnan oikea-aikaisuus otetaan huomioon.


title: Viinijärven Urheilijat

text: Viinijärven Urheilijat (ViU) on urheiluseura Liperissä. Seuran puheenjohtaja on Mira Loponen (2018).


title: Viinijärven Urheilijat

text: Kylän ensimmäinen urheiluseura oli Taipaleen Voimistelu- ja Urheiluseura Vekara, joka perustettiin Taipaleen kylässä, nykyisellä Viinijärvellä, 10. toukokuuta 1914.


title: Viinijärven Urheilijat

text: Viinijärven Urheilijat on tunnettu erityisesti pesäpalloilusta. Naispesäpalloilun nousu alkoi vuonna 1974. Silloiseen mestaruussarjaan, myöhemmin Superpesikseen ViU nousi 1984, jossa se pelasi vuodesta 1985 vuoteen 2000. Vuonna 1987 seura voitti hopeaa, 1988 pronssia, 1989 hopeaa, 1990 kultaa, 1991 hopeaa, 1992 pronssia ja 1996 pronssia. Pesäpallon Suomen Cupin seura voitti 1990-luvun taitteessa neljästi peräkkäin.


title: Viinijärven Urheilijat

text: Vuonna 1989 Viinijärvellä pelattiin naisten Itä–Länsi-ottelu.


title: Viinijärven Urheilijat

text: 2007 ViU nousi takaisin naisten Superpesikseen, kun joukkueiden määrä nostettiin marraskuussa 12:een. ViU oli sijoittunut Ykköspesiksen runkosarjassa toiseksi. ViUn kakkosjoukkue pelaa ykköspesiksessä (2008).


title: Viinijärven Urheilijat

text: 2009 ViU Sijoittui runkosarjassa 7:ksi mutta putosi sitten jatkosta hävittyään puolivälierissä Lapualle kolme kertaa.


title: Viinijärven Urheilijat

text: Vuoden 2010 ViU:n superpesisjoukkue säilytti sarjapaikkansa voittamalla karsintapeleissä Jyväskylän Valon voitoin 3–0.


title: Viinijärven Urheilijat

text: Vuonna 2012 ViU sijoittui neljän parhaan joukkoon.


title: Viinijärven Urheilijat

text: Viinijärvellä pelattiin kaudella 2010 myös F-, E-, D- ja C-tyttöjunioreiden aluesarjoja ja naisten maakuntasarjaa, jonka joukkueen runkona toimi ViU:n C-tyttöjoukkue.


title: Viinijärven Urheilijat

text: ViU:n kotikenttä Viinijärvellä sai hiekkatekonurmen 1994. Tekonurmi uusittiin vuonna 2014. Joukkue harjoittelee talvella Jyrin hallilla, sekä Joensuu-areenassa.


title: Viinijärven Urheilijat

text: Miesten joukkue pelasi Suomensarjassa viimeksi 1964–1965.


title: Viinijärven Urheilijat

text: Naisten joukkue luopui Superpesiksen sarjapaikastaan kauden 2016 päätteeksi pelaajapulaan vedoten. Seura keskittyi junioritoimintaan.


title: Viinijärven Urheilijat

text: Etenijäkuningatar:


title: Viinijärven Urheilijat

text: Lyöjäkuningatar:


title: Viinijärven Urheilijat

text:
Vuoden jokeri:
Vuoden lukkari:


title: Viinijärven Urheilijat

text: Vuoden pesäpalloilija:Viinijärven Urheilijoiden kotisivut


title: Vaasan läänin pohjoinen vaalipiiri

text: Vaasan läänin pohjoinen vaalipiiri oli Suomen eduskuntavaalien vaalipiiri, joka käsitti Vaasan läänin pohjoisosan. Nurmo liitettiin Vaasan läänin eteläiseen vaalipiiriin vuonna 1952. Vuonna 1960 muodostettiin Keski-Suomen lääni ja jäljelle jääneestä Vaasan läänistä muodostettiin yksi vaalipiiri.


title: Vaasan läänin pohjoinen vaalipiiri

text: Vaalipiiriin kuuluneet kunnat olivat Alahärmä, Alaveteli, Halsua, Himanka, Isokyrö, Jepua, Kaarlela, Kannus, Kauhava, Kaustinen, Kokkola, Kruunupyy, Kälviä, Lapua, Lestijärvi, Lohtaja, Luoto, Maksamaa, Munsala, Nurmo (vuoteen 1952 asti), Oravainen, Perho, Pietarsaari, Pietarsaaren maalaiskunta, Teerijärvi, Toholampi, Ullava, Uusikaarlepyy, Uudenkaarlepyyn maalaiskunta, Veteli, Vöyri, Ylihärmä, Ylistaro, Ähtävä ja Öja.


title: Vaasan läänin pohjoinen vaalipiiri

text: Vaasan läänin pohjoisesta vaalipiiristä valittiin vaaleissa 1907–1936 kymmenen ja vaaleista 1939 alkaen kahdeksan kansanedustajaa. Vaalipiirin suurin puolue oli ensimmäisissä vaaleissa Suomalainen puolue, mutta RKP:llä oli eniten kansanedustajia vuosina 1908–1948. Ruotsalaiset saivat monissa vaaleissa puolet vaalipiirin paikoista. Maalaisliitto oli vaalipiirin suurin vaaleista 1948 alkaen.


title: Vaasan läänin pohjoinen vaalipiiri

text: Vasemmisto oli piirissä aina edustettuna, mutta paikoista se parhaimmillaankin vain kaksi. SDP jäi ilman edustajaa ainoastaan kerran; vaaleissa 1922, jolloin äärivasemmiston SSTP haastoi sen ja osoittautui vahvemmaksi. SSTP:n seuraajajärjestöjen kieltämisen (1930) myötä SDP:n suosio kasvoi. Sotien jälkeen SKDL ja sosiaalidemokraatit saivat jokaisissa vaaleissa yhden edustajan kumpikin.


title: Vaasan läänin pohjoinen vaalipiiri

text: Kansallinen Kokoomus jäi ilman omaa edustajaa vain vaaleissa 1936, jolloin IKL otti äärioikeiston paikan. Nuorsuomalainen puolue ei koskaan saanut vaalipiiristä kansanedustajaa, ja sen seuraajista edistyspuolue onnistui tavoitteessa vain kerran – ensimmäisissä vaaleissaan 1919.


title: Bhutanin tunnus

text: Bhutanin tunnus symboloi elämänkaarta. Bhutanin valtion virallinen tunnus sisältää buddhalaisuuteen viittaavia heraldisia elementtejä.


title: Bhutanin tunnus

text: Ympyrän tai pyörän, chakran, muotoinen kansallistunnus koostuu kaksinkertaisesta timantti-salama-kuviosta ("dorji") sijoitettuna lootuksenkukan yläpuolelle. Sen yläpuolella on jalokivi, jota ympäröi kaksi lohikäärmettä. Salama edustaa maallisen ja uskonnollisen vallan harmoniaa. Lootus symboloi puhtautta. Jalokivi ilmaisee ylintä valtaa ja kaksi lohikäärmettä, uros ja naaras, viittaavat maan omakieliseen nimeen "Druk Yul" (་), joka merkitsee ""Myrskyn lohikäärmeen maa"".


title: Goldie Hawn

text: Goldie Jeanne Hawn (s. 21. marraskuuta 1945 Washington D.C., Yhdysvallat) on yhdysvaltalainen Oscar-palkittu näyttelijä, elokuvaohjaaja ja tuottaja. Hänet tunnetaan parhaiten menestyneistä komediaelokuvien sarjastaan 1970–1990-luvuilla. Hän sai parhaan naissivuosan Oscar-palkinnon vuonna 1969 elokuvasta "Kaktuksen kukka". Hawnin tytär Kate Hudson on myös näyttelijä.


title: Munapää

text: Munapää, oikealta nimeltään Elihas Starr on Marvel-kustantamon sarjakuvissa esiintyvä rikollisnero. Hahmon loivat Stan Lee ja Jack Kirby. Munapää esiintyi ensimmäisen kerran "Tales to Astonish"-lehden numerossa 38 (1962).


title: Munapää

text: Elihas Starr oli hallitukselle työskentelevä tiedemies, joka jäi kiinni salaisten asiakirjojen varastamisesta. Media risti hänet Munapääksi ja pian vaikutusvaltainen rikollisjärjestön johtaja otti Munapäähän yhteyttä. Munapään tehtäväksi jäi tuhota Henry "Hank" Pym, Muurahaismies. Vaikka Munapää käytti koko teknologista osaamistaan, Muurahaismies onnistui pakenemaan ansoista ja miltei vangitsemaan Munapään.


title: Munapää

text: Yhä uudelleen Munapää yritti pakkomielteenomaisesti vangita Hank Pymin käyttäen milloin Ampiaista syöttinä tai huijaamalla Muurahaismies taistelemaan Hämähäkkimiestä vastaan. Munapää alkoikin pitää Muurahaismiestä arkkivihollisenaan ja tunsi alemmuudentunnetta tämän edessä.


title: Munapää

text: Luovuttuaan kostostaan Munapää liittoutui Hullun Haihattelijan ja Nukkemestarin kanssa. Kolmikko rakensi satelliitilta toimivan laseraseen ja kiristi sen avulla rahaa Amerikalta. Kostajat kuitenkin tuhosivat satelliitin Haukansilmän veljen, Barneyn avulla. Barney kuitenkin kuoli tapahtumien aikana. Myöhemmin Munapää yritti saada Miekkamiehen (tuolloin Jacques Duquesne) kaappaamaan Hank Pymin, mutta Haukansilmä tuhosi rikollisten suunnitelmat Goljatin hahmossa.


title: Munapää

text: Munapää pakeni kuitenkin vankilasta ja yritti mielensiirtolaitteellaan siirtää Pymin älykkyyden osaksi omaansa ja kokeili sitä jopa omaan sisarentyttäreensä, Trish Starriin ennen kuin Hank Pym jälleen voitti Munapään. Kostoksi Munapää asensi pommin Trishin autoon, joka jätti naisen eloon, mutta repi irti tämän toisen käsivarren.


title: Munapää

text: Myöhemmin Munapää yritti valloittaa NASA:n, mutta epäonnistui Puolustajien väliintulon vuoksi. Piileskellessään Manhattanilla Munapää sai tietää Hank Pymin hermoromahduksesta ja päätti käyttää tätä hyväkseen. Hän pakotti Pahuuden Mestarien avulla Pymin konstruktoimaan ikääntymisen estävää seerumia, mutta Pym rakensikin voimallisen aseen Mestareita vastaan.


title: Munapää

text: Kostajat saapuivat pian paikalle pelastaamaan päivän, mutta Munapää yritti vielä kerran surmata Pymin ampumalla tätä selkään. Haukansilmän onnistui kuitenkin ampua aseen piippuun yhden nuolen, joka tukki sen ja aiheutti aseen räjähdyksen. Munapää sai surmansa räjähdyksessä.


title: Munapää

text: Vaikka Munapäällä ei ollut lainkaan varsinaisia supervoimia, hän oli huomattavan älykäs robotiikan, fysiikan ja biologian saralla. Tämän lisäksi hän oli nerokas insinööri jolla oli ensiluokkaiset keksijänlahjat. Hän käytti rikollisissa operaatioissaan usein erilaisia suunnittelemiaan aseita, kuten hyönteisten kontrolloimiseen tarkoitettua laitetta, lasersatelliitteja, mielenhallintalaitteita ja robotteja.


title: DigiExpo

text: DigiExpo on viihde-elektroniikan messutapahtuma, joka järjestetään vuosittain pyhäinpäivän viikonloppuna Helsingin Messukeskuksessa samanaikaisesti Skiexpon, BoardExpon, HifiExpon ja Lätkä & Säbä Expon kanssa. DigiExpo järjestettiin ensimmäistä kertaa vuonna 2004. Vuonna 2011 DigiExpossa ja muissa samanaikaisissa tapahtumissa vieraili yli 68 000 kävijää.


title: DigiExpo

text: DigiExpossa esiteltäviin tuoteryhmiin kuuluvat:


title: DigiExpo

text: Tuoteuutuuksien esittelyn lisäksi messuilla on pelihalli. Tietoa viihde-elektroniikasta saa Tietoiskulavalta, jota isännöivät MikroBitti-lehden asiantuntijat.


title: DigiExpo

text: DigiExpon järjestää Suomen Messut.


title: B-Side Ourselves

text:
B-Side Ourselves on Skid Row'n EP, joka ilmestyi vuonna 1992. Siinä olevat kappaleet ovat cover-versioita kappaleista jotka olivat levyttäneet Skid Rowia vaikuttaneet bändit.. Kyseinen EP-levy sijoittui numeroksi 58 The Billboard 200 -listalla.
Kappaleella "Psycho Therapy" esiintyy vieraana Taime Downe yhtyeestä Faster Pussycat.
"Delivering the Goods" on live äänitys,jossa esiintyy Skid Rowin lisäksi Judas Priestin laulaja, Rob Halford. Se julkaistiin singlenä ja sisältyi myös Live EP:lle Subhuman Beings on Tour.


title: Oksava

text: Oksava on Haapajärven kylä ja taajama. Taajaman väkiluku vuonna 2005 oli 1 093 ja pinta-ala 13,6 km², josta vettä 0,4 km². Asukasluvultaan Oksava on Haapajärven keskustaajaman jälkeen toiseksi suurin taajama.


title: Oksava

text: Oksava sijaitsee noin 9 km:n päässä Haapajärven keskustasta ja 20 km:n päässä Nivalasta valtatie 27:n ja Aholantien risteyksessä. Kylän halki virtaa Kalajoki, jossa on Oksavan voimalaitos. Oksavalta on löydetty uhrikivi.


title: Oksava

text: Oksavalla on ala-asteen koulu, jossa on noin 60 oppilasta.


title: Liikakalastus

text: Liikakalastus, ylikalastus tai ryöstökalastus tarkoittaa kalastusta, jossa kaloja pyydystetään niin paljon, että kalakannat eivät ehdi uusiutua. Pahimmillaan liikakalastus voi johtaa kalakantojen häviämiseen ja lajien sukupuuttoon. Nykyisen liikakalastuksen syynä ovat kalan suuri kysyntä ja nykyaikaiset pyyntimenetelmät: suurilla, tehokkailla kalastusaluksilla kaloja voidaan pyytää hyvin syvältä tiheäsilmäisillä verkoilla, ja kalaparvet voidaan paikantaa kaikuluotaamalla.


title: Liikakalastus

text: Liikakalastus on vähentänyt kalakantoja siinä määrin, että kalastaminen ei useimmiten ole kannattavaa liiketoimintaa ilman taloudellisia tukia. Kalakantojen vähetessä kilpailu jäljellä olevista kalaparvista kiihtyy. Esimerkiksi EU:n kalastuslaivastot ovat siirtyneet etsimään saalista Afrikan rantavesille. Ongelmana on myös laiton kalastus.


title: Liikakalastus

text: Liikakalastuksen haitat eivät rajoitu pelkästään kalakantojen pienenemiseen vaan uhkaavat kokonaisia meriekosysteemejä. Usein suuri osa saaliista (niin kutsuttu oheissaalis) heitetään kuolleena mereen, koska kalateollisuus tarvitsee tasalaatuisia saaliita ja suosii tiettyjä kalalajeja. Vuosittain oheissaalista heitetään pois 20 miljoonaa tonnia. Usein oheissaaliin määrä on moninkertaisesti halutun saaliin määrää suurempi. Pyydyksiin tarttuu kalojen lisäksi merinisäkkäitä ja lintuja. Kalastus on vähentänyt muun muassa valaiden, delfiinien, albatrossien, merikilpikonnien ja haiden määrää.


title: Liikakalastus

text: Jotkin kalastusmenetelmät ovat erityisen haitallisia meren ja merenpohjan eliöstölle. Esimerkiksi niin kutsuttu puomitroolaus, jossa verkkoon kiinnitetty puomi kaapii merenpohjaa, aiheuttaa pohjan ekosysteemeille laajamittaista tuhoa. Kun troolarit ulottavat pyydyksensä yhä syvempiin vesiin täyttääkseen verkkonsa, ne voivat häiritä herkkiä syvänmeren ekosysteemejä. Lisäksi kalakantojen toipuminen voi olla vaikeaa tai mahdotonta, mikäli kalojen määrä on päässyt liian pieneksi. Esimerkiksi Kanadan itärannikon turskakannat eivät ole toipuneet, vaikka ne rauhoitettiin täysin liikakalastusta seuranneen romahduksen jälkeen. Kalakantojen väheneminen on tuhoisaa myös kalastuksesta riippuvaisille ihmisyhteisöille.


title: Liikakalastus

text: Maailmanlaajuisesti kalastus ja kalankasvatus tuotti yli 130 miljoonaa tonnia kalaa vuonna 2002. Tästä noin 100 miljoonaa tonnia käytettiin ihmisravinnoksi. Kalankasvatuksen osuus vuoden 2002 kokonaiskalamäärästä oli vajaa kolmannes, ja määrä on kasvussa. Kalanpyynnin kärkimaita ovat Kiina, Peru, Yhdysvallat, Indonesia, Japani ja Chile. Pyydetyn ja kasvatetun kalan määrä on kasvanut tasaisesti viimeisen puolen vuosisadan ajan. Yli 2,6 miljardia ihmistä saakin kalasta ainakin viidenneksen eläinproteiinistaan.


title: Liikakalastus

text: Vuonna 2006 "Science"-lehdessä julkaistun kansainvälisen tutkimuksen mukaan noin kolmasosa maailman kalakannoista on romahtanut. Romahtamisella tarkoitettiin tutkimuksessa sitä, että kalakannan suuruus on alle 10 % sen suurimmasta havaitusta määrästä. Tutkimuksen mukaan maailman kaikki kalakannat romahtavat alle 50 vuodessa, mikäli kalastusta jatketaan nykyiseen tapaan. Erityisesti uhattuina ovat suuret petokalalajit, kuten hait ja tonnikalat.


title: Liikakalastus

text: Esimerkiksi Perun rannikko on siellä tapahtuvan kumpuamisen ansiosta lajistoltaan rikasta ja biologisesti tuottoisaa. Perunsardellin kannat romahtivat siellä kuitenkin 1970-luvulla liikakalastuksen ja El Niño -ilmiön seurauksena. Perunsardelli oli aikaisemmin tärkeä luonnonvara valtiolle: 1960- ja 1970-lukujen taitteessa pyyntimäärät olivat noin kymmenen miljoonaa tonnia vuodessa. Seuraavina vuosina saaliis jäi kuitenkin vain noin neljään miljoonaan tonniin, mikä oli kova menetys Perun taloudelle.


title: Liikakalastus

text: Monet tonnikalalajit ovat pahasti ylikalastettuja. Varsinaisen tonnikalan, isosilmätonnikalan, sinievätonnikalan ja eteläntonnikalan kannat ovat merkittävästi vähentyneet. Atlantin tonnikalan suojelemiseksi perustettiin jo vuonna 1969 kansainvälinen suojelujärjestö ICCAT (The International Commission for the Conservation of Atlantic Tunas), mutta kannat ovat jatkaneet laskuaan. WWF:n mukaan Atlantin sinievätonnikala on sukupuuton partaalla. Välimeren tonnikalojen ongelma on laiton kalastus: joka kolmas tonnikala pyydetään siellä laittomasti. Lisäksi tonnikalat pyydystetään usein jo nuorina, ennen kuin ne ovat ehtineet saavuttaa sukukypsyyttä.


title: Liikakalastus

text: Viime aikoina nuoria tonnikaloja on alettu vangita "kalankasvattamoihin", joissa niitä lihotetaan jonkin aikaa ja viedään sitten Japaniin sushin ja sashimin raaka-aineeksi. Tonnikalaverkkoihin joutuu usein myös delfiinejä, jotka hukkuvat takerruttuaan pyydyksiin. Tonnikalan suurkuluttajamaa Japani on luvannut vähentää tonnikalojen saalismääriä.


title: Liikakalastus

text: Turskan kannat ovat pienentyneet tasaisesti Pohjanmerellä. Pohjanmeren turskaa on arvioitu olevan jäljellä 30 000–40 000 tonnia, kun kalakannan turvaamiseksi sitä pitäisi olla noin kaksinkertainen määrä. Jos kanta pienenee liikaa, se voi hävitä kokonaan. Tutkijat ovat suositelleet turskan pyynnin lopettamista, mutta EU on toistaiseksi sallinut pyynnin. Myös Itämerellä turskan tilanne on huono liikapyynnin vuoksi ja siksi, että turska vaatii kutemiseensa riittävän hapekasta vettä. Newfoundlandin rannikolla turskakanta romahti jo vuonna 1992 intensiivisen pyynnin seurauksena, ja noin 40 000 ihmistä jäi työttömiksi.


title: Liikakalastus

text: Kalakantojen suojelemiseksi voidaan asettaa kalastuskiintiöitä tai kieltää kalastus kokonaan joillakin alueilla. Rajoitukset eivät kuitenkaan välttämättä tehoa, koska niitä on hankala valvoa ja ne yllyttävät laittomaan kalastukseen. Liikakalastusta on myös pyritty estämään perustamalla mertensuojelualueita ("Marine Protected Area", MPA). Tällä hetkellä valtamerten pinta-alasta kuitenkin vain 0,6 % on suojeltua.


title: Liikakalastus

text: Eräs vaihtoehto kestävän kalastuksen saavuttamiseksi olisi vähentää kilpailua kalastajien kesken. Liikakalastus voidaan nähdä eräänä esimerkkinä niin kutsutusta yhteismaan ongelmasta: kunkin kalastajan etujen mukaista on haalia saalista mahdollisimman paljon ja nopeasti, ennen kuin muut ehtivät tyhjentää apajan. Islannissa kalastaja voi ostaa kalastuskiintiön tiettyyn kalakantaan, jolloin hänen toimeentulonsa on turvattu. Tällä tavalla kalastajat saadaan itse vastuuseen kalakantojen hoidosta, koska kalakannan verottaminen tyhjiin ei ole heidän etujensa mukaista. Islannin turskakanta onkin poikkeuksellisen elinvoimainen. Huono puoli järjestelmässä on se, että suuret yhtiöt voivat haalia kiintiöitä pienyrittäjien kustannuksella.


title: Liikakalastus

text: Osmo Soininvaaran mukaan liikakalastus tulee ratkaista huutokaupattavilla kalastuskiintiöillä. Hänen mukaansa tällöin 98 % kalastuslaivastosta jää tarpeettomaksi, mutta se on pienempi tehottomuus kuin se, että nyt 100 % kalastuslaivoista on hyödyttömiä 98 % kalastuskaudesta, koska saalista on niin vähän, että 2 % laivaston tehosta riittää.


title: Liikakalastus

text: Marine Stewardship Council (MSC) on kansainvälinen, voittoa tavoittelematon järjestö, joka perustettiin vuonna 1997 edistämään kestävää kalastusta. Järjestö on kehittänyt ympäristömerkin, joka myönnetään kestävän kalastuksen kriteerit täyttäville kalastusalueille ja kalatuotteille.


title: Englanninvinttikoira

text: Englanninvinttikoira eli greyhound on maailman nopein koirarotu, jonka huippunopeus parhaimmillaan rataolosuhteissa on 64–70 km/h. Koira on näkömetsästäjä, joka juoksee saaliinsa kiinni. Nopeimmillaan englanninvinttikoira liikkuu laukaten, ja sen kaikki jalat ovat irti maasta kahdessa laukan neljästä vaiheesta.


title: Englanninvinttikoira

text: Koira saavuttaa 70 km:n tuntinopeuden jo 30 metrin matkalla eli kuudella loikalla. Nopeus on lähes 20 m/s ratajuoksukilpailun ensimmäisen 250 metrin matkalla.


title: Englanninvinttikoira

text: Englanninvinttikoira kuuluu maailman kolmen nopeimman maaeläimen joukkoon, sitä nopeampia ovat vain gepardi ja lähteistä riippuen hanka-antilooppi.